Katalog samlet alle genre med omtaler by Forlaget mellemgaard - issuu\nKrimi- og spændingsromaner Titel: Dragon Om bogen: En aggressiv og dødelig virus rammer beboerne i en landsby i Den Demokratiske Republik Congo. Forskerne leder efter en kur mod alverdens vira i biotekvirksom-heden VirusGene, hvor en ung forsker, Anders Berggreen, får job og arbejder på at få vaccinen til at virke. Men noget er galt. Hvorfor er udviklingen af vaccinen stoppet flere gange og har skiftet retning? Hvad har dødsfaldene i Congo med VirusGene at gøre? Hvorfor forsvinder forskningschefen pludselig? Hvilke grufulde hemmeligheder gemmer sig i den nordsjællandske idyl? Følg Anders i jagten på sandheden – og på den ultimative vaccine. Han må arbejde hurtigt, tænke utraditionelt og bryde loven flere gange for at finde hoved og hale i, hvad der foregår. Dragon er en højaktuel biologisk thriller om liv og død, forskningsidealer og en mands kamp for at gøre det rigtige, før det er for sent. Anmeldelse/Omtale: Pipalukbooks.dk 4/5 stjerner ”Holy shit… Hvordan kan man skrive så imponerende, teknisk og spændende bog? Den er virkelig god.” Krimi-cirklen ”Den får min bedste anbefaling.” Livet i Dukkehuset: 3 /4 stjerner: ” Jeg kan kun anbefale jer, kære læsere at slå jer løs med den” ISBN 978-87-93395-67-1 • 234 sider • Blødt omslag med flapper• Bogladepris kr. 199,95 Titel: Dødens motiv Om bogen: Kriminalkommissær Jakob Bojsen har fået en ny kvindelig makker, kriminalassistent Aygül Celic, der er født i Danmark af tyrkiske forældre. Sammen med resten af kriminalteamet i Aarhus bliver de kastet ud i flere sideløbende kriminalsager. Vi møder Daniel på 16 år, der har skåret halsen over på sin indremissionske far, der ikke brød sig om Daniels interesse for at fotografere. Daniel kommer på institutionen Egholm, hvor der foregår fordækte ting. Omkring samme tid begås en særdeles brutal voldtægt i Botanisk Have. Jakob og Aygül arbejder tæt sammen omkring de mange sager, og forholdet udvikler sig også på den private front. Forstander Kaj Vemmelund har nok at gøre med at holde styr på institutionen Egholm, men kan han blive ved? Dødens motiv har mange perspektiver og små kommentarer til dagens Danmark. Krimien krydres hen ad vejen med personlige forhold, der udvikler sig til en hel del mere end kindkys. Anmeldelse/Omtale: Krimi-Cirklen ”Krimien er godt plottet sammen (…) Erik Frandsen bliver bare bedre og bedre.” Krimihjerte.dk ”Det er en krimi som du flyver igennem, hvor du gerne lige vil læse et kapitel mere”\nISBN 978-87-93395-29-9 • 196 sider • Blødt omslag med flapper• Bogladepris kr. 199,95 Titel: Fortidens dæmoner Om bogen: Det var her, det hele startede. Her, Marcus Falck blev introduceret for offentligheden. Her, at ligene begyndte at hobe sig op. Et skamferet kvindelig findes, kunstfærdigt positioneret, på toppen af udsigtsbakken i Dageløkke. Da politiet ankommer, holder morderen øje med dem gennem sin kikkert. Han har en selvbestaltet mission, og han kan ikke acceptere, han bliver fanget, før den er fuldbragt. Sporene peger i første ombæring i retning af en tilbagestående ung mand, men de dygtige efterforskere får en mistanke om, de skal finde morderen på en af de datingsider, kvinden var medlem af. Og det varer ikke længe, inden en kvindelig betjent agerer lokkedue for at få ”Mr. Nice Guy” ud af busken. Det kommer ikke til at gå stille for sig. Anmeldelse/Omtale: Bogsyn.dk: ” Her er tale om en overordentlig spændende, fræk, bevægelig og levende roman. Der er som i de store amerikanske romaner epiloger og efterskrift … det fungerer, og man bliver nysgerrig efter, hvad der mon sker efterfølgende i figurernes liv.” ISBN 978-87-92622-84-6 • 362 sider • Blødt omslag med flapper• Bogladepris kr. 199,95 Titel: Halsløs gerning Om bogen: Der er bare noget ved provinsen. En storby kan byde på spraglede karakterer, men den er aldrig så fastforankret i deres hemmeligheder som sin besindige fætter fra landet. I lillebyen kommer man på godt og ondt hinanden ved. Og det skal man jo også gerne i en go’ krimi. Det er i hvert fald tilfældet i Halsløs gerning. Kim ”Bylden” Konradsen er et kendt ansigt i Sæby, og da han koldt og kontant bliver myrdet, er savnet nogenlunde lige så stort, som hans øgenavn indikerer, det nu engang måtte være. Men ingen handling eksisterer i isolation, og byens mange usædvanlige menneskeskæbner bliver snart hvirvlet ind i opklaringsarbejdets konsekvenser. Som altid når Tom Oxager skriver om sit elskede Vendsysselområde, er sproget rammende og har bid, men det er med et lunt glimt i øjet, han endevender lillebysamfundet. Halsløs gerning er i bund og grund for læsere, der kan lide en god krimi, men ikke forveksler opblæst tungsind med gravitet. Anmeldelse/Omtale: Krimihjerte.dk: ”Nye karakterer dukker op, og handlingen der er både spændende og humoristisk går over stok og sten.” Bogfidusen.dk: 4 STJERNER ”Historien hænger rigtig godt sammen og er skrevet så underholdende at man slet ikke på noget tidspunkt keder sig. Det er en rigtig god pageturner og det lover rigtig godt for de efterfølgende bøger i serien.” ISBN 978-87-93328-56-3 • 221 sider • Blødt omslag med flapper• Bogladepris kr. 199,95 Titel: Heste græder ikke Om bogen:\nDirektøren for våbenproducenten Blue Star, Gunnar Brodersen, bliver kidnappet og derfor sættes securityfirmaet Taurus på opgaven til at beskytte firmaets øvrige ansatte. Især Brodersens to voksne døtre udgør et nyt potentielt mål. De bliver beskyttet af den tidligere elitesoldat Allan Knudsen, som er kold, rå og uomgængelig. Måske fordi han bærer på en hemmelig, mørk og dyster fortid. Samtidig efterforsker kriminalkommissær Jens Kallesen sagen og forsøger at få overhånden i jagten på Brodersens formodede kidnappere, alt imens han indhentes af sin egen fortid. Anmeldelse/Omtale: Bogrummet.dk: 4/5 stjerner ”Romanen holder hvad den lover, en spændingsroman skal være spændende, og det er den afgjort … en godt skåret og underholdende debut.” KulturKongen.dk: 6/6 Kongekroner ”Fanger ens opmærksomhed med det samme og er virkelig svær at lægge fra sig igen. Super godt skrevet og et rigtig spændende plot - kan kun anbefales” ISBN 978-87-93366-64-0 • 408 sider • Blødt omslag med flapper• Bogladepris kr. 249,95 Titel: Kaos Om bogen: Mange bække små, tja, de ender i kaos. Det kan Marcus Falck, leder af afdelingen for personfarlig kriminalitet, i hvert fald fristes til at mene. Der skal meget til at hyle den erfarne efterforsker ud af den, men han har sine grænser. En kontroversiel figur i medicinalindustrien findes myrdet. En kendis mistænkes, men klarer frisag under suspekte omstændigheder. En harmløs ældre mand forsvinder sporløst under opklaringsarbejdet, et brutalt likvideret torturoffer findes i en container, og på privatfronten er forholdet til retsmediciner Lonnie Peitersen i stormvejr. Så da colombianske narkogangstere gør deres entre, begynder det at blive for meget. Kaos er femte bind i Poul Erik Larssons anmelderroste serie om Marcus Falck og drabsafdelingen i Nordsjælland. Anmeldelse/Omtale: Bogfidusen.dk: 4 stjerner ”Poul Erik har lavet en roman hvor læseren lynhurtig bliver fanget. I denne historie formår forfatteren at få kriminal-delen og privatlivet til at gå op i en større enhed. Det er meget svært at ligge bogen fra sig og den er kandidat til lange nætter hvor spændingen er i højsædet.” Helsingør Dagblad: ”… der er styr på det, og vi er spændt til bristepunktet lige til sidste side.” Krimi-cirklen.dk: ”P. E. Larsson leverer igen en medrivende historie som opfylder alle ønsker og spænding til fulde. Herom hersker ingen tvivl for undertegnede.” ISBN 978-87-93328-99-0 • 406 sider • Blødt omslag med flapper• Bogladepris kr. 289,Titel: Majorens sidste hilsen Om bogen: Under en stærk storm sidder en kvinde alene i sin villa. Isoleret. Deprimeret. Mentalt hårdt presset af en dyb hemmelighed, hendes mand har indviet hende i, begår hun selvmord. Politianmeldelsen kommer fra naboen. Kriminalassistent Christian Krake bliver sendt ud for at undersøge forholdet. Han ender med at stå med en uhyre vanskelig sag, som dele af kriminalpolitiet i København har\nkendt til igennem fire måneder, men uden at kunne opklare. Krake finder ud af, hvilken forrykt handling kvindens mand, en major, dækker over – og hvorfor kriminalpolitiet ikke har kunnet opklare sagen. Majorens sidste hilsen er fjerde bind i serien om kriminalbetjenten Christian Krake. Anmeldelse/Omtale: Lektørudtalelse: ” Vellykket krimi, der virker troværdig i sin beskrivelse af opklaringsarbejdet, måske fordi Lars Bedsted Gommesen i en årrække var ansat hos kriminalpolitiet i København. Spændende plot, der gør, at man får lyst til at læse mere om kriminalassistent Christian Krake. … Kan sammenlignes med politiromaner af fx Adler-Olsen, Jo Nesbø eller Arne Dahl.” ISBN 978-87-93366-66-4 • 300 sider • Blødt omslag med flapper• Bogladepris kr. 249,95 Titel: Retfærdighedens pris – den enøjede særling fra Dageløkke Om bogen: I Fortidens dæmoner havde Marcus Falck sit hyr med at finde gerningsmanden. Opklaringsarbejdet pressede hans evner til stregen. Og det var endda kun en nådesløs morder, der dengang huserede. Nu er der to. En afstumpet hjemmerøver og en sindsforvirret charmør skærer hver sit blodige spor gennem sagesløse menneskers liv. De har nærmest intet til fælles, ud over at de ligner ganske almindelige mennesker på overfladen, mens de bag facaden skjuler et rovdyr. Hver især kræver de politiets fulde opmærksomhed, hvis de skal standes. Så hvordan får man bugt med dem begge, inden flere uskyldige ofre efterlades i deres kølvand? Anmeldelse/Omtale: Lektørudtalelse: ” Et absolut solidt bud på en dansk krimiserie fra Larsson. En gedigen ny dansk krimiserie begynder at tegne sig i bøgerne om Marcus Falck og hans team. Larsson giver et godt bud på en dansk krimiserie; absolut anvendeligt” ISBN 978-87-932875-35-8 • 366 sider • Blødt omslag med flapper• Bogladepris kr. 199,95 Titel: Skyggen Om bogen: Skyggen udspiller sig i en lille idyllisk by, der ligger naturskønt ved vand og skov. Det er et sted, mange gerne vil flytte til, men da man finder et lig i skoven, er det slut med idyllen. Det lille lokalsamfund kommer på den anden ende, og da flere uhyggelige begivenheder følger på den første forbrydelse, så breder panikken sig. ISBN 978-87-93366-37-4 • 334 sider • Blødt omslag med flapper• Bogladepris kr. 249,95 Titel: Skyggen fra fortiden Om bogen: At landsbysamfund er de bedste samfund i verden, ved alle. At de samtidig også er de værste, er også et alment accepteret faktum. Det kunne Viggo Nielsen snildt have skrevet under på. Han boede stort set hele sit liv i dejlige Korned, lige indtil han en kold vinternat blev tortureret og myrdet. Det bliver en svær sag at optrevle. Hvad betyder den mystiske besked skrevet i blod på badeværelsesspejlet? Og hvem kunne have så meget imod den spage gamle enkemand? Er det de muslimske tilflyttere, som landsbyens borgere aldrig har haft fidus til? Eller er der forbindelser til den gamle pædofilisag mod Viggo, som ellers blev frafaldet? Hvad end svarene er, så står kriminalinspektør Jørgensen\nover for en umulig opgave. Ingen vil hjælpe ham, hvis det betyder tab af ansigt eller komfort, men alle kræver en snarlig løsning. Og er morderen overhovedet færdig med sin selvbestaltede mission? Skyggen fra fortiden er en underholdende krimi, der finder både komik, tragedie og drama i den menneskelige evne til at vælge og vrage blandt de virkeligheder, der passer os bedst. Anmeldelse/Omtale: Krimi-cirklen.dk: ”Debutanten leverer en god gang kontant spænding med et plot der er realistisk. Skyggen fra fortiden får de varmeste anbefalinger.” ISBN 978-87-93328-35-8 • 268 sider • Blødt omslag med flapper• Bogladepris kr. 249,95 Titel: Under pres Om bogen: En mørk december nat skydes handlingen bogstavelig talt i gang i Ålbækbugten. Straks efter sker et mord i en lille fiskerby inde på kysten. Anna Storm og to kolleger må tage affære. Et mystisk privatfly nødlander i Råbjerg Mile. En passager forsvinder med en sejldugstaske med ukendt indhold og bliver jagtet af fremmede med skarpladte våben. Det russiske vagtselskab MorningStar tager mange midler i brug for at bevare kontrollen over store byggepladser i Aarhus, Hamburg og Malmø. En ny mand ansættes i Rigsvåbnet og får snart sin ilddåb. Han stifter tæt bekendtskab med kastestjerner. Store mængder af falske eurosedler indgår i mange sammenhænge. Anna Storm og Asger Bjørn er igen udfordret. Anna også på det kulinariske område. ISBN 978-87-93395-18-3 • 242 sider • Blødt omslag med flapper• Bogladepris kr. 199,95\nRomaner Titel: 40 formiddage Om bogen: Bogen er skrevet i løbet af 40 dage. Den handler om en mand, der er gået på efterløn. Han sidder ved sit skrivebord og drikker kaffe, læser og hører musik. Hvis han letter sig lidt i sædet, kan han se ned på vejen. En gang imellem går han ud i haven og kigger. Så går han tilbage igen. Folk spørger ham, om han kan få tiden til at gå. Det tænker han lidt over. Hans største problem er tænderne. Hvis bare de ville holde sig i ro. ISBN 978-87-93366-03-9 • 150 sider • Blødt omslag med flapper• Bogladepris kr. 149,95 Titel: Barbaricum Om bogen: Aske er en selvbevidst egoist fra den kreative overklasse, der lettere modvilligt agerer i civilisationens banale paradeforestillinger undertiden krydret med egne ufrivillige mareridtsfantasmer. I hovedpersonens hallucinerende mørkekammer blandes lige dele egoisme, berøringsangst og pulverisering af kernefamiliens klassiske dyder – alt sammen destilleret gennem en helt urimelig og virkelighedsfjern selvforståelse. ISBN 978-87-93366-69-53 • 322 sider • Blødt omslag med flapper• Bogladepris kr. 269,-\nTitel: Bristepunktet Om bogen: At Jon Zimsen (1929-2015) først debuterede som skønlitterær forfatter, efter han havde forladt arbejdsmarkedet, er vores tab. Zimsen var en ferm og følsom observatør, der så på den moderne mand med andre øjne, end vi er vant til at se gen-nem. Henrik Munk er nået derud, hvor dagene virker ligegyldige, og tilværelsen uoverskuelig. Han har hele livet igennem overbevist sig selv om, han er en succes, fordi tingene gik nemt, og resultaterne var tilfredsstillende. Han havde ikke brug for de store armbevægelser for at føle sig vellykket. Men så arvede han efter sin tante. Alle hans beskedne drømme gik i opfyldelse, og hele hans tilværelse gik galt. En smule fremgang, og alting smuldrer. Inklusive Henrik selv. Bristepunktet er ikke en samfundskritik, der går efter at placere skyld eller diagnosticere dårligdomme. Den er ikke kønspolitisk og stridslysten. Den er en melankolsk konstatering af, at et liv, der aldrig bliver testet og styrket, er et liv, som før eller siden må briste. ISBN 978-87-93328-68-6 • 228 sider • Blødt omslag med flapper• Bogladepris kr. 198,Titel: Den italienske forbindelse Om bogen: Den Italienske forbindelse er en fortælling om, hvad et almindeligt menneske kan opleve. En hændelse, som ingen kan forklare. En hændelse, som deler videnskabsfolk i to lejre. Hvem har ret? Bogen giver svaret. Uddrag af bogen Michael blev meget bleg, da han så og hørte sig selv på videoen. ”Det kan ikke være rigtigt, Sophia.” ”Det er rigtigt, Michael. Du havde glasklare øjne, der så lige gennem mig.” Hun tog en dyb vejrtrækning. ”Spørgsmålet er, hvad gør vi med den video? Vi kan ikke ignorere den. Vi er nødt til at få en forklaring på, hvordan det kan ske. Kom med mig, Michael. Vi går ind og taler med en præst.” Michael rejste sig op. Sophia så bekymret på ham. Hun havde aldrig set ham så rystet. Sophia fik efter noget besvær fat på en præst. Hun forklarede ham situationen. Han rystede smilende på hovedet. ”Det, De siger her, unge dame, kan slet ikke lade sig gøre.” Sophia tog sin mobil frem. Så viste hun ham videoen med lyd på. ”Min mand er dansker, han kan ikke et ord italiensk,” sagde hun. Præsten var endnu mere chokeret, end hun havde været. ISBN 978-87-93395-09-1 • 236 sider • Blødt omslag med flapper• Bogladepris kr. 199,95 Titel: Den ubærlige sandhed Om bogen: For 2000 år siden var Israel besat af det romerske verdensrige. Landets religiøse ledelse indså at al modstand var håbløs. Der skulle kreativ tænkning til, hvis Israel skulle genvinde friheden. Resultatet heraf førte til, at de religiøse ledere "opfandt" Jesus. Dette er beretningen om, hvordan et lille besat land ændrede verdens historie ved at bruge det, de var bedst til: religion og moral. For første gang kan vi læse den menneskelige beretning om Jesus tilblivelse. Vi følger de unge jødiske disciple missionere i de farefulde hedenske lande.\nBogen vil sende bølger af tvivl gennem den teologiske verden. Var det gamle guddommelige gæt, kun romermagtens konfirmering af almuens søgen efter en mening med livet. Læs Den ubærlige sandhed og døm selv. Anmeldelse/Omtale: ISBN 978-87-93366-05-3 • 118 sider • Blødt omslag med flapper• Bogladepris kr. 149,95 Titel: Deroute – en familiekrønike Om bogen: At danske kvinder har haft valgret i 100 år, har bestemt ikke medført, at de altid har haft ligestilling. Retten til at vælge sit eget liv har alle dage været svær at få og beholde. Og det står sjældent tydeligere beskrevet end i Deroute. Den unge Iben søger til København for at undslippe den forudsigelige tilværelse som gårdmandskone. Her forelsker hun sig – først i en musiker og sidenhen i musikken. Men familien billiger ikke hendes valg, og samtiden er dårligt venligere indstillet. En datter melder sin ankomst, 2. verdenskrig raser, og Ibens liv skrider længere og længere ud af kontrol. Det former sig ikke, som hun havde ventet, håbet og kæmpet for, og hun må overveje, om det er bedst at give op eller at nå bunden. Hvis der da overhovedet er en forskel endsige et valg. Deroute er en både barsk og munter skildring af et liv, der ikke blev levet på kompromis. Samtidig er den også et socialrealistisk portræt af en ikke så fjern fortid, hvor magthaverne ublu dikterede, hvordan resten af os skulle leve. ISBN 978-87-93328-95-2 • 280 sider • Blødt omslag med flapper• Bogladepris kr. 249,Titel: Drengen og drømmen Om bogen: Drengen Mikkel Berg Lassen vokser op i 1780’ernes Helsingør og bliver som søn af en lods suget ind i sømandslivet. Gennem Øresund kommer alverdens skibe og mennesker. Alverdens sprog lyder på havnen om krig og fred, om vejr og vind samt ikke mindst om priser på fragter. Verdenshistorien er altid til stede i byen. I dette farverige miljø vokser drengen op og drømmer om havet, skibe og fjerne kyster. En dag står han endelig på dækket som skibsdreng og ser barndommen forsvinde i disen. Han er på vej mod eventyret og starten på drømmen. Skibsforlis, døde kammerater, kampe og fangenskab. Brutaliteten går hånd i hånd med venskab. Gang på gang flænges drømmen, men med knubs og ar på sjælen lander han på benene og fanger den atter. Han så engang en søløjtnant stå med hånden i rigningen på et orlogsskib: ”Det er det, jeg vil være.” Løjtnanten smilede til ham og ønskede: ”God vind, Mikkel.” ISBN 978-87-93395-30-5 • 164 sider • Blødt omslag med flapper• Bogladepris kr. 189,95 Titel: Døden fra Slemslev Om bogen: Samtidssatirisk og samfundskritisk provins-kik! Kammerherrens fødselsdagsfest 2012. Næsgårdkammeraterne er i vennekredsen, men ellers er der mange, som er inde og vende i kredsen, f.eks. cougaren fra regionen, der skal ordne paragrafferne med hensyn til dyrkbare enge, udover at hun har et forhold til nevøen! Leif Sneppe skal skilles, og gårdopkøb til stigende priser har sendt ham i tovene, og kammerherren står klar til at kappe tovene over, så de ikke skal holde fallenten oppe.\nKapitalismen sejrer, når Pastoren køber konfirmandernes sjæle med gaver, og Skelet-Palle mener, at det er givtigt at kende gråzoneviden, men bliver årsag til, at en efterforskning udspiller sig i Slemslev og omegn. Kriminalassistenten får sig en uforglemmelig undercoveroplevelse i Underkantsdanmark på Slemslev Kro, hvor Filosof-Mulle, Perletand, bedstemor Ejner og de andre har deres tilgang til og syn på livets skrøbelige gang. Desuden kan døden være ultima ratio! ISBN 978-87-93366-59-6 • 375 sider • Blødt omslag med flapper• Bogladepris kr. 249,95 Titel: Et specielt problem Om bogen: Sten Søndergård har haft en lidt speciel opvækst. Som 18-årig flytter han ned til sin fars nyindkøbte ejendom i Italien. Faderen er tidligere jægersoldat og arbejder nu som major i oberst Emers lejebrigade. Mens faderen udkæmper sine krige rundt om i verden, læser Sten jura på universitetet i Rom, men efter den afsluttende eksamen føler han dog ikke rigtigt for arbejdet i det nålestribede, så han beslutter sig for at fortsætte sin fars fritidsbeskæftigelse som problemløser. I Italien findes der mange med specielle problemer, som de ikke ønsker myndighederne involveret i. Da datteren til sundhedsministeren i Berlusconis regering bliver kidnappet, sættes Sten på sagen, men der er mange skeletter i skabene, og kidnapningen bliver kun begyndelsen til langt farligere opgaver. ISBN 978-87-93366-94-7 • 308 sider • Blødt omslag med flapper• Bogladepris kr. 229,95 Titel: For smuk til at gå i hestesko Om bogen: For smuk til at gå i hestesko er en fortælling om venskabet mellem den anarkistiske Henry og den regelrette Toke. 1960’ernes eksperimenter med stoffer og oprør mod autoriteterne kommer til at præge de sidste år af drengenes skolegang og får store konsekvenser for deres identitet og personlighed, men også for deres venskab og senere skæbne. Fyrre år efter, i anden del af romanen, genfinder Henry og Toke hinanden. Mens deres efterkommere forsøger at leve op til tidens krav, er de to nu let aldrende mænd i gang med at opklare fortidens mysterier. For smuk til at gå i hestesko er en lun og skæv fortælling om to vidt forskellige livsforløb, men også om de værdier, der på tværs af religiøse, politiske og moralske modsætninger binder mennesker sammen. ISBN 978-87-93395-10-7 • 250 sider • Blødt omslag med flapper• Bogladepris kr. 199,95 Titel: Hjem, kære hjem Om bogen: Længe efter de blå mærker har fortaget sig, mærkes visse slag stadig. Når man slår et barn, knuser man ikke bare knogler, men tillid. Tillid til omverdenen. Tillid til barnet selv. Og til den voksne, det med tiden bliver. For 18-årige Michaela Barnes er fortiden allestedsnærværende. De nære venner er få, og familien trækker stadig sine giftige tråde til hende, selv om hun er flygtet ud i universitetsmiljøet. Hun tror ikke på sig selv og sin fremtid. Indtil hun møder Ian. Men er det nok? Kan han redde hende fra selve hendes liv? Og skal han overhovedet det, eller er det hendes egen opgave?\nHjem, kære hjem er en følsom og alvorlig roman, der viser især udsatte unge piger, at virkeligheden ikke behøver være, som de oplever den. Det er en realistisk skildring af en skrøbelig, men alligevel sejlivet psyke. Den tør se de hårde fakta i øjnene. For at se bort ville være endnu mere frygteligt. ISBN 978-87-93328-97-6 • 454 sider • Blødt omslag med flapper• Bogladepris kr. 249,95 Titel: Hvide ankelsokker Om bogen: Året er 1961, og Lone er bare 15 år, da hun bliver gravid. Hun fortæller ikke til sine forældre, at hun venter sig, men tager selv til lægen, som sender hende til Mødrehjælpen, flov og ydmyget. På Rigshospitalets fødeafdeling for ugifte mødre føder Lone en lille dreng. Planen er at bortadoptere ham, men pludselig ændrer alt sig. Hvide ankelsokker er en socialrealistisk og ærlig skildring om en teenagepiges liv og opvækst i en børneflok på syv piger i Gladsaxe Kommune i 1950’erne. Det har altid været Lones ønske at skrive en bog om sine oplevelser, men ordblindhed stoppede hende. På opfordring gik hun dog i gang med skriveriet, og resultatet er denne barske, men også gribende bog om at få et barn, når man stadig selv er barn. ISBN 978-87-93395-14-0 • 174 sider • Blødt omslag med flapper• Bogladepris kr. 198,Titel: Jagten på Nefertitis datter Om bogen: Alexander Holst, først i fyrrerne og bygningsingeniør, oplever sit livs svigt, da hans kæreste Hannah, arkæolog med speciale i egyptologi, pludselig afbryder enhver kontakt til ham og forsvinder. Der går omkring 10 år. Da 9/11 ryster verden, er Alexander én blandt millioner, der ser attentatet direkte på tv, og for ham får det voldsomme følger. Fortiden vender pludselig tilbage og sender ham ud på en dramatisk rejse. Han vil finde Hannah. ”Hvorfor forsvandt hun? Gemte hun på en hemmelighed?” Alexander bliver besat af en plan – han vil opklare sandheden bag Hannahs mystiske flugt. Alexanders rejse udvikler sig til et inferno spækket med overraskelser og grænseoverskridende oplevelser. Hannahs spor bringer ham gennem Berlin, London, Ægypten, Italien og New York. Overalt skyder mystiske hændelser op som uventede angreb. Gradvist går det op for ham, at Hannah vogter over en storstilet plan, som det kræver et nærmest umenneskeligt mod at forfølge. Jagten på Nefertitis datter er en handlingsmættet historie om at finde ind til sig selv og at kunne forstå og tolke mennesker. Anmeldelse/Omtale: Kulturkongen.dk 5 kongekroner: ”En rejse på mere end et plan” Kulturkongen.dk 5 kongekroner: ”En rigtig god og spændende bog. Siderne vender sig selv. Den kan helt sikkert anbefales” ISBN 978-87-93366-73-2 • 596 sider • Blødt omslag med flapper• Bogladepris kr. 298,Titel: Kære Jonas Om bogen: Kære Jonas er en lille roman om en grønlandsk dreng og den danske familie, der adopterer ham. Historien fortæller om en livslang og smertefuld kamp mellem uforenelige verdener. I modsætning til andre beretninger – f.eks. tv-serier om sporløse og forsvundne bortadopterede – fortælles den ikke fra det bortadopterede barns synsvinkel, men af den danske mand, der tilfældigvis blev hans far. Det viser sig, at\nvores liv kan indeholde begivenheder og hemmeligheder, som vi slet ikke selv kender til, men som alligevel kommer til at bestemme vores tilværelse og – størst af alt – vores følelser. Anmeldelse/Omtale: Bognørden.dk: 6 hjerter ” Fortællingen er varm og grufuld på samme tid. Fortællingen krøb direkte ind under huden på mig, den sætter tanker i gang, livet i perspektiv og i det store hele ramte den mig direkte i hjertekulen - den gør massivt indtryk! Jeg håber der kommer mere fra forfatterens hånd, for han skriver himmelsk, har meget at byde på og fortjener at blive læst bredt.” ISBN 978-87-93366-30-5 • 96 sider • Blødt omslag med flapper• Bogladepris kr. 149,95 Titel: Ligesom regn Om bogen: Er der noget mere øjerullefremkaldende end en erindringsroman, som tager patent på sandheden? Fortiden ikke blot huskes, den føles. Og det er de følelser, der gør, man bærer barndommens knubs med sig, længe efter de blå mærker har fortaget sig. Vi møder den unge pige i tresserne, mens hun kæmper indædt – og brutalt – for at passe ind. Angst, ensomhed og skam præger tilværelsen og fører hende nogle grimme steder hen, men på samme tid lader glæden sig ikke fornægte. Ej heller lysten til at være et menneske, der bliver set, hørt og accepteret. Lotte Lykke Frederiksen er drevet af eksistentielle overvejelser og en forkærlighed for storytelling, og Lissom regn er ikke overraskende stemningsdrevet rejse; en vidunderlig drøm og et hæsligt mareridt blandet med passende mængder selvironi og helhjertet oprigtighed. Sårbar, frygtløs og privat – og skrevet for dig. Anmeldelse/Omtale: Egedal Bibliotekerne: ”… erindringernes relevans er tydelig, og barnets oplevelse tages alvorligt i en sjælden grad og med stor autenticitet. Og det er måske bogens største styrke, at følelsen og fornemmelsen i det øjeblik den bliver oplevet, tages helt alvorligt og ikke overfortolkes eller underkendes af en mere voksen fortæller.” ISBN 978-87-93328-65-5 • 156 sider • Blødt omslag med flapper• Bogladepris kr. 189,Titel: Lille Guds barn Om bogen: Lille guds barn er en roman, der tager sin begyndelse i en lille provinsby kort efter Anden Verdenskrigs afslutning. Bogens hovedperson er pigen Emma, der forsøger at navigere gennem en forvirret opvækst med mange forandringer og udfordringer. At Emmas far er ude af billedet, allerede før hun bliver født, og at hendes mor selv har svært ved at få tilværelsen til at hænge sammen, gør ikke opgaven lettere. Set fra Emmas synspunkt giver tilværelsen kun mening og sammenhæng, når hun stoler på sig selv og sine egne fornemmelser, og hun udvikler en nærmest synsk følsomhed, der står i skarp kontrast til mange af de ord, der kommer ud af voksne menneskers munde. Og da hun midt i det hele bliver omplantet fra trygge barndomsrammer i en lille by til København, får hun god brug for denne hendes helt specielle orienteringsevne. Vi følger Emma fra fødslen og frem til hendes første gryende opfattelse af sig selv som et voksent væsen, der træffer egne valg. Anmeldelse/Omtale:\nISBN 978-87-93395-25-1 • 178 sider • Blødt omslag med flapper• Bogladepris kr. 179,95 Titel: Og mens englene græder Om bogen: Den midaldrende Jacob har haft sine op- og nedture i livet, men en dag bliver han velsignet med et kærlighedsforhold til den yngre kollega Therese. Jacob har tilsyneladende fundet lykken, og da de får et barn, føler han, at målet er nået. Imidlertid begynder parforholdet efter noget tid at udvikle sig negativt, og de beslutter sig for at opsøge en parterapeut. Egentlig burde parret være på rette vej, men tværtimod er det netop her, kæden hopper af for Jacob. Og mens englene græder er en roman om tro, had og kærlighed – og om hvorvidt drab kan tilgives. Og hvis man kan tilgive, hvad så med den dårlige samvittighed, der følger én som en skygge? Måske handler det slet ikke om at få Guds eller offerets tilgivelse, men derimod om at kunne tilgive sig selv. Anmeldelse/Omtale: Bognørden: 4 stjerner ”jeg var meget begejstret for den levende formidling … Alt i alt er denne roman en virkelig flot debut” Kristelig Dagblad: 4 stjerner ISBN 978-87-93366-25-1 • 302 sider • Blødt omslag med flapper• Bogladepris kr. 249,95 Titel: Over skyerne er himlen altid blå Om bogen: Rikke arbejder som revisor og har en sønnen Viktor sammen med Mads. Hverdagen er travl, og lidenskaben er begrænset i det ellers kærlige ægteskab. Rikkes manglende lyst til sex frustrerer Mads, og en dag lokkes han ud i utroskab. Da Rikke opdager det, går ægteskabet i stykker, og en ny hverdag med delebarn og nye kærester bliver en realitet. Samtidigt er Rikke begyndt til fitness med sin kollega. I fitnesscentret møder hun den lesbiske fitnessinstruktør Clara. Clara konfronterer Rikke med en ny side af sig selv, og Rikke må kæmpe med sin identitet og beskyldninger om at være lesbisk, mens Clara frygter, at hun kun er turist i ´lebbeland´. Anmeldelse/Omtale: Kulturkongen.dk 6 stjerner: ”Livskrise & livsgennembrud. Bogen er en skildring, jeg tydeligt kan relatere mig til mit sted i livet. Jeg er fuldstændig med på sidelinjen og til tider kan jeg føle, det er mig, der skrives om.” ISBN 978-87-93366-70-1 • 300 sider • Blødt omslag med flapper• Bogladepris kr. 249,95 Titel: Pas på dine piger Om bogen: Peter forlader Danmark og tager ud i verden for at opleve livet under fremmede himmelstrøg. Han falder for Australiens varme og imødekommende mennesker, og godt bevæbnet med kærlighed og menneskelig overskud starter han en tilværelse sammen med australske Kay, der imidlertid har fået en følelsesmæssig skæv start på livet. Sammen får de to piger, og i sin iver efter at skabe spændende rammer og et godt socialt netværk for Kay og børnene inviterer han den karismatiske globetrotter Dave ind i deres liv. Det får fatale konsekvenser, og Peter må sande, at han er fanget i et spil af løgne og skjulte motiver, og at han står over for\nen ondskab, han ikke evner at forstå. Han er i sit livs mareridt og kan ikke forhindre, at hans elskede børn bliver udsat for den ultimative forbrydelse. Historien er baseret på virkelige hændelser. Anmeldelse/Omtale: KulturKongen.dk: 5 Kongetroner: ”Hjerteskærende pageturner” – ” Desuden er bogen utrolig velskrevet (…) Bogen bør læses af alle” Saxo.com 5 stjerner: ”Bogen sender hele følelses registeret til tælling flere gange” ISBN 978-87-93366-54-1 • 391 sider • Blødt omslag med flapper• Bogladepris kr. 249,95 Titel: Røde Lars – Da krigen kom til Nakskov Om bogen: Vi befinder os i 1600-tallets Danmark. En smedesvend kommer til Nakskov og gifter sig med egnens kønneste pige. En rødhåret dreng bliver resultatet af deres kærlighed. Idyllen forstyrres dog snart, da svenskerne invaderer Danmark. Nakskov belejres, og gennem tre måneder forsvarer nakskovitterne sig tappert mod de kampvante svenske tropper. Røde Lars og hans familie får en fremtrædende rolle under krigshandlingerne. ISBN 978-87-93395-20-6 • 230 sider • Blødt omslag med flapper• Bogladepris kr. 159,95 Titel: Spillerne Om bogen: Den danske underholdningsbranche er som bekendt ”ej blot til lyst”. Den er også en konstant kamp for at overleve. I bogen følger vi tre unge skuespillere, som kæmper sig ind i denne glamourøse verden, som kan få både det bedste og det værste frem i folk. De hvirvles ind i et spil uden at kende spillereglerne blandt de etablerede showbizzer, som sidder på magten. Anmeldelse/Omtale: KulturKOngen.dk: 4 stjerner ”Bogen får fire stjerner af mig fordi vi i 2015 har brug for denne bogs morale, der handler om ægte værdier; at man ikke skal sælge sig selv eller sine betydningsfulde relationer - uanset prisen. ISBN 978-87-93366-60-2 • 412 sider • Blødt omslag med flapper• Bogladepris kr. 269,Titel: TOFU – Et stykke af livet Om bogen: Må man grine, når man har fået en dødelig diagnose? Dette spørgsmål bliver bogens hovedpersoner stillet over for, da en af dem får konstateret brystkræft. Ditte og Su har altid delt alt, og det gør de også nu, hvor livet pludseligt bliver tungt. De to fyrreårige kvinder tackler deres problemer og udfordringer på hver deres måde. De støtter, lytter og stiller op for hinanden i tykt og tyndt, og deres rå humor og kærlighed til hinanden gør, at vejen frem ikke kun er snørklet. Den er også sjov, givende og lærerig. Men bliver livet det samme igen? Dorthe Larsen og Jane Wraae donerer halvdelen af overskuddet fra salget af ”TOFU” i Danmark til Kræftens Bekæmpelse. Anmeldelse/Omtale: ”Det er en bog, som næsten læser sig selv”\nLiteratursiden.dk ”Til kvinder der er trætte af chick-lit om sko med lykkelige slutninger. Tofu kommer omkring store emner som alvorlig sygdom, venskab, utroskab og ensomhed.” Læseranmeldelse på Saxo.dk: 5 stjerner ”Fantastisk vedkommende (…) Smuk fortælling” ISBN 978-87-93366-62-6 • 408 sider • Blødt omslag med flapper• Bogladepris kr. 269,95 Titel: Uvirkelig virkelighed Om bogen: Liva er en ung kvinde i slutningen af 20’erne, der for længst har mistet troen på det gode i livet. Efter et fire år langt forhold med en dominerende kæreste har hun mistet troen på kærligheden og lever nu en singletilværelse uden afveksling og glæde. Men så en dag på vej til arbejde møder hun den livsglade Maja, og dette bliver et vendepunkt i Livas liv. Gennem hende møder hun nemlig den amerikanske musiker Jake, der med sit band er på turné i København. Jake bliver med det samme betaget af den smukke, men forsigtige Liva, der vækker følelser i ham, han ikke havde drømt om fandtes. Sammen tilbringer de en oplevelsesrig uge, hvor følelser, lyst og kærlighed får frit spil. Det ser ud til, at lykken atter er vendt for Liva, men spørgsmålet er, om hun har modet til at lukke det gode ind i sit liv? Anmeldelse/Omtale: Birkelund & Bøger ”jeg håber at der komme en nr. 2, da jeg virkelig gerne vil vide, hvordan det kommer til at gå med Liva og Jake.” ISBN 978-87-93395-15-2 • 341 sider • Blødt omslag med flapper• Bogladepris kr. 249,95 Titel: Vejen til Lochmaddy Om bogen: Paul er en ung mand fra Midtsjælland, der kæmper med lavt selvværd og mobning på grund af overvægt. Han arbejder i et lille IT-firma, men da han bliver fyret og samtidig ved et tilfælde opdager, at han er adopteret og kommer fra Ydre Hebrider, beslutter han sig for at finde sine rødder. Han bosætter sig midlertidigt i Edinburgh, og her møder han Bruce og Claes, fra Brombærår, der tager med ham til hans fødeby, Lochmaddy, på North Uist. For Paul bliver denne rejse både et ødelæggende slag og en åbenbaring. Mødet med hans rødder bringer en masse op til overfladen, både nye sider, han aldrig havde drømt om eksisterede, og velbevarede familiehemmelig-heder. Anmeldelse/Omtale: KulturKongen.dk: 6 kongekroner ”Dette er for mig at se en dygtig genistreg fra forfatterens side at lade bogens slutning også være læserens naturlige afsked.” ISBN 978-87-93366-04-6 • 204 sider • Blødt omslag med flapper• Bogladepris kr. 199,95 Titel: Vorherre bevares Om bogen:\nVorherre bevares er fortællingen om drengen Hektor, der vokser op og bliver en mand i Danmark. Ud over at skildre Hektors omtumlede livsløb er romanen også en tragisk og stærkt samfundskritisk beretning om et afmaskuliniseret fædreland og en verden, der er ophørt at give mening for raske drenge som Hektor, der stifter bekendtskab med alle aspekter af Danmarks provins, medieliv, kunstverden, modebranche og navnlig folkekirke. ISBN 978-87-93395-95-4 • 212 sider • Blødt omslag med flapper• Bogladepris kr. 199,95\nHistoriske romaner Titel: Frihed, lighed, broderskab Om bogen: Drengen Jan ser en papegøje i en dyrehandel. Efter nogen tid begynder papegøjen at fortælle om sit liv. Den har oplevet menneskers kamp for frihed, lighed og broderskab. En kamp, der ikke er blevet vundet og derfor stadig pågår. Kend fortiden, kæmp i nutiden, for fremtiden siger en af personerne i bogen. Der har været, og er stadig, kamp mod uvidenhed, slaveri og diktatur. I bogen skildres nogle episoder i denne kamp: Den Franske Revolution, de fattige landarbejderes lange march for lighed og retfærdighed i Brasilien, jødeforfølgelserne i nazitidens Tyskland, Danmarks besættelse og befrielse. Blandt personerne møder vi slavepigen Yasia, drengene Emile og Gavroche, der går på barrikaderne under Den Franske Revolution, og pigen Sarah, der oplever jødeforfølgelserne i Tyskland og Danmark. Jan lytter ivrigt, men forstår ikke, at en papegøje kan have oplevet alt det. Han tager derfor ud på en rejse for at finde ud af, om det kan passe. På rejsen gør han et overraskende fund. Anmeldelse/Omtale: ISBN 978-87-93395-06-0 • 326 sider • Blødt omslag med flapper• Bogladepris kr. 249,95 Titel: Gnallingstenen Om bogen: I en tid, hvor storbønder strides om magten på øen, hvor bronzen så småt er ved at vinde indpas i samfundet, og hvor udtjente trælle uden videre sættes ud i mosen, kan det være svært at vinde hæder og ære. Men jeg, Sigwulf, gjorde det, og dette er min fortælling. Jeg rejste mig fra træl til fribonde – skønt livet som fribonde med ansvaret for at skaffe føde til alle også kræver hårdt arbejde og et vist held. Det er også fortællingen om de begivenheder, der fandt sted, da min ven Brand, søn af storbonden Eldgrim, blev stræbt på livet af en af de andre storbønder; hvordan vi sammen flygtede for senere at tage kampen op, hvordan røvere forsøgte at knægte os og hele øen, men ikke mindst historien om, hvordan én gud – min gud, Gnallingstenen – viste sig at være stærkere end alle andre. Anmeldelse/Omtale: Eibes Bogblog: ”Han mestrer også den svære balancegang mellem for meget og for lidt info for læseren, for selv om man researcher sig til en masse, er det slet ikke det hele der skal bruges.”\nISBN 978-87-93366-50-3 • 288 sider • Blødt omslag med flapper• Bogladepris kr. 220,Titel: Sophia – den glemte dronning Om bogen: Læsere af Maria Helleberg og Helle Stangerups historiske romaner vil ikke gå forgæves, når det drejer sig om Birgitte Hammers debut. Sophia – Den glemte dronning er baseret på grundig research, men så levende fortalt, at læsere fra enhver generation kan være med. Brændpunktet er Blodgildet i Roskilde, men hvor Svend, Knud og Valdemars historie er fortalt utallige gange før, er Sophias stadig ganske ukendt. Og dybt fascinerende. Fra fødslen i Hviderusland førte tilværelsen den fremtidige dronning rundt i et Europa, der sitrede af interne spændinger. Og mordet, der aldrig blev opklaret, på hendes bror Knud belyser romanen også, samtidig med den giver et skarpt portræt af en tid, hvor kvinder blev holdt uden for beslutningsprocesserne. Hvilket ikke faldt i god jord hos Sophia, der takket være sine politiske modstanderes kyniske manipulationer er blevet danmarkshistoriens glemte dronning. Anmeldelse/Omtale: Bogvægten.dk: ” Tidsbillederne virker overbevisende” Sven Skovmand, forfatter og historiker: ” Birgitte Hammer fortæller velskrevet og medlevende om en spændende tid. Hendes sprog er en fornøjelse, og hun har foretaget en grundig gennemgang af de historiske kilder … Det er en bog, som jeg varmt kan anbefale alle at læse.” ISBN 978-87-93328-30-3 • 368 sider • Blødt omslag med flapper• Bogladepris kr. 249,95 Titel: Stjernepigen fra ruinerne Om bogen: Berlin har alle dage været fascinerende. Et historisk knudepunkt, hvor muligheder skabes, skæbner kulminerer, og passionerne gløder. Og sjældent har livet pulseret mere intenst end i årene efter 2. verdenskrig. I 1945 tiltrækkes aalborgenseren Erik af den eksotiske stad. Den naive unge lærer vil gøre en forskel for den besejrede bys befolkning, men må snart erkende, at han har gjort regning uden vært. Ikke alene kan han ikke rokke ved byen, den kan så let som ingenting ændre hans liv for evigt. Han konfronteres med sociale opbrud, politiske stormvejr, brutale svigt og, farligst af alt, med kvinderne. Stjernepigen fra ruinerne er lidenskab og sindssyge, sex og død, knuste idealer, lokkende nederlag og den eviggyldige jagt på kærlighed og lykke. Det er en grundigt researchet beskrivelse af mødet mellem den ubærlige fortid og den umulige fremtid. Anmeldelse/Omtale: ISBN 978-87-93328-73-0 • 274 sider • Blødt omslag med flapper• Bogladepris kr. 220,Titel: Sune, fyrstesøn og oprører Om bogen:\nPalnatoke var en fandens karl. Og han dominerer ganske naturligt de sagn og legender, han optræder i. Men røverhistorierne glemmer, at han ikke eksisterede i et tomrum. Der var folk omkring ham. Folk, der led under hans gerninger.\nEn af dem var Sune, hans ikke just højtelskede søn. Og med udgangspunkt i den unge mands beslutning om at gøre op med sin far tager Jørgen Lindgreen sine læsere med på en tur i det eksotiske og fremmede land, som Danmark var i det tiende århundrede. Sune var forud for sin tid, og med ham som guide får man indblik i en kultur, som de færreste børn ved noget om i dag. Følelserne og forhåbningerne er genkendelige for de unge læsere, men livsbetingelserne helt anderledes. Og det giver en god dynamik og uforudsigelighed, der udmunder i mange timers underholdning.\nAnmeldelse/Omtale: Kerteminde Avis: ”Vikingetiden lever i forfatterens hænder og har på besynderlig vis karakter af førstehåndskendskab – et illusionsnummer som formentlig kan forklares med det enkle forhold, at forfatteren simpelthen kender sin hovedperson på et dybt personligt plan.” Arbejderen: ” Han (Jørgen Lindgreen) er en glimrende fortæller … Drengens oprørske fortælle-jeg fører læseren veloplagt og vidende gennem dette mareridtssamfund, hvor det mindste fejltrin kan koste arme, ben eller selve halsen.” ISBN 978-87-93328-70-9 • 228 sider • Blødt omslag med flapper• Bogladepris kr. 198,-\nErotiske romaner Titel: Magtens pris Om bogen: Catharina og Ian er ikke længere sammen, men glemme ham kan hun ikke uden videre. Hun ved, at hun skal holde sig langt væk fra ham, og som den stædige kvinde hun er, så lykkes det også. Altså lige indtil den dag Ian tilbyder hende et forhold – uden kontrakt: hendes inderste ønske. Med lynets hast indleder de atter et hæsblæsende forhold, men trusler fra omgivelserne bringer deres samliv i fare. Den tillukkede og overbeskyttende Ian vil ikke involvere Catharina, så hun vælger at gå bag hans ryg for at få svar på de hemmeligheder, han tydeligvis har for hende. Og det, hun finder frem til, tvinger hende til at overveje, om det er noget, hun kan leve med. Vil Ian nogensinde være i stand til at åbne sig op? Kan han gengælde hendes kærlighed? Er det kun gennem sex, han kan vise sine følelser? Catharina ved ikke sine levende råd, og mens spørgsmålene hober sig op, drages hun dybere og dybere ind i Ians dystre og fascinerende magtverden. Magtens pris er andet bind i Dominic-trilogien. Anmeldelse/Omtale: Birkelund & Bøger: ” Jeg har grint, jeg har grædt så mine øjne har været så sløret af tåre at jeg ikke kunne læse, jeg har været frustreret og tænkt "kom nu for pokker" og så har der været tider hvor jeg har tænkt "det her er grænseoverskrider". Men selv om jeg har været igennem denne følelsesmæssige orkan, har jeg slet ikke kunne ligge bogen fra mig, selv når jeg ikke har læst i den, har Catharina og Ian været i mine tanker.”\nDeUngesOrd.dk 6 stjerner: ”Jeg ved at det er en god og medrivende bog, når det begynder at påvirke min søvnrytme, og bogen holder mig vågen, selv når jeg er ved at dejse om træthed.” JensenBogblog.dk 5/5 stjerner: ”Dét er jeg simpelthen SÅ vild med! Kæmpe applaus til Pernille Vørs. “Magtens pris” er fantastisk! Forfærdelig! Men fantastisk!” ISBN 978-87-93395-34-3 • 490 sider • Blødt omslag med flapper• Bogladepris kr. 259,95\nFortællinger Titel: Degnens forunderlige fortællinger Om bogen: Hvis man er den kedelige type, vil man nok sige noget i retning af, at eventyr handler om genkendelige strukturer og forudsigelige moraler. Men det gør de naturligvis ikke. Ikke de gode af dem, i hvert fald. De vil bare gerne underholde med små historier om det fantastiske. Og her kommer Degnens Forunderlige Fortællinger ind i billedet. Samlingen er en hyldest til fantasien. Pastichen er gennemført og stilren, men aldrig uden et glimt i øjet. Torben Kragh Jensen kender både sin genre og den svundne samtid, den efterstræber, og han giver sine fortællinger en klangbund af realisme, der absolut klæder dem. Så er du til let underholdning, der stadig har substans, er Degnens Forunderlige Fortællinger for dig, uanset om du har børnebørn eller oldeforældre – og selvfølgelig også for alle generationer derimellem. Anmeldelse/Omtale: Bogvægten.dk: ”Der er mange ligheder med de gammelkendte eventyr og masser af magi smukt komplementeret af religiøs overtro.” ISBN 978-87-93328-71-6 • 234 sider • Blødt omslag med flapper• Bogladepris kr. 199,95 Titel: Degnens forunderlige fortællinger – 2. samling Om bogen: Dette andet bind af Degnens Forunderlige Fortællinger rummer som foregående bog en række små fortællinger, der læner sig tæt op ad de folkeeventyr, vi alle kender fra barndommen. Der er en hyggelig genkendelse ved at læse denne type fortællinger, og forfatteren er dybt fortrolig med stilen. Han indarbejder let de talrige gammeldags ord og vendinger, som lokker læseren med ind i aftenhyggen i de små lavloftede bondestuer, hvor man i gamle dage sad og fortalte historier ved petroleumslampens skær. I fortællingerne, såvel som i sproget, er der plads både til det humoristiske og det let sentimentale, og de to stemninger blandes på fin vis i fortællingerne. Og så er der fortællingernes særlige miljøer, herregårde, landsbyer, slotte, der skildres med stor troværdighed, der giver de ellers eventyrlige fortællinger en klangbund af realisme i skildringerne af livet på landet. ISBN 978-87-93395-61-9 • 280 sider • Blødt omslag med flapper• Bogladepris kr. 199,95\nBiografier og erindringer Titel: Alleingänger – En svag dreng Om bogen: Alleingänger er en bog om, hvordan man kan gå igennem livet alene. Også i selskab med andre. Følelsen af ensomhed er overvældende, når livet er formet af mishandling, svigt, mobning og seksuelle overgreb. Denne følelse kan forstærkes i mødet med læger, sagsbehandlere og andre, der sjældent har noget konstruktivt at byde ind med og tit forværrer situationen. Anmeldelse/Omtale: Mimi Strange, Direktør Januscenteret: ” Denne bog kan læses som et vigtigt indlæg i debatten om hjælp til både børn og voksne, som har været udsat for omsorgssvigt og om konsekvenserne, hvis vi ikke griber ind og stopper børns mistrivsel” ISBN 978-87-93395-23-7 • 210 sider • Blødt omslag med flapper• Bogladepris kr. 199,95 Titel: Artillerist i Stalingrad (Genoptryk) Om bogen: Wigand Wüster er en af de sidste overlevende fra Slaget om Stalingrad under Anden Verdenskrig. I Artillerist i Stalingrad fortæller han sin enestående historie om livet på østfronten og om mødet med fjenden. Et møde, der skulle få afgørende betydning for både krigens udfald og Wüsters eget liv. Slaget om byen Stalingrad i det sydlige Sovjetunionens, som varede fra august 1942 til februar 1943, blev et vendepunkt i Anden Verdenskrig. Wüster oplevede sammen med godt 300.000 omringede tyske soldater bykampens brutalitet, den bidende kulde, sulten og senere nederlaget. Sammen med 90.000 kammerater gik han i fangenskab, og han var en af de få tusinde, der overlevede og senere, i 1950’erne, fik lov til at vende hjem til Tyskland. Wüster havde altid sit kamera hos sig ved fronten og tog talrige billeder. Billederne i bogen er hans egne. Akvarellerne i bogen har han også malet selv ud fra sin erindring om begivenheder, som han ikke kunne fotografere. Anmeldelse/Omtale: Bachs Bøger: ” det er en fortælling af historisk betydning, som mange kunne lære af, da det er en del af krigen som vi sjældent hører om og som der ikke findes mange tilbage, der har oplevet på tæt hold. Det er også et meget unikt indblik i hvordan krigen oplevedes af en tysk officer.” ISBN 978-87-93328-90-7 • 136 sider • Blødt omslag med flapper• Bogladepris kr. 189,95 Titel: At kysse med døden – Et møde med kræftsygdom gennem digte, billeder, drømme og symboler Om bogen: Kræft er en tabubelagt og stemplende sygdom, som vi desværre næsten alle kommer i berøring med på et tidspunkt i livet. Når man rammes, mister man på et splitsekund fodfæste og konfronteres med angsten for at miste livet. Det er dog nede i denne magtesløshed og angst, at vi skal finde et potentiale til at leve videre. Da Linda Fogsgaard fik sin kræftdiagnose, måtte hun sande, hvor svært det er at kæmpe imod døden. Det blev derfor i stedet en indre rejse mod erkendelse og forståelse af livet og døden som uundgåelige polære kvaliteter i tilværelsen. En stærk personlig udvikling med afsæt i livskrisen og de dybere lag i psyken. I At kysse med døden fortæller hun åbenhjerteligt om processen, tankerne, forhindringerne, tvivlen og håbet og\nviljen. En sansemættet beskrivelse, der lever parallelt med naturen og årstidernes cyklus. Ved hjælp af kunstterapeutiske og kreative metoder åbner hun respektfuldt op til en mere spirituel og ubevidst verden, hvor symbolerne og det irrationelle bliver vejvisere til at finde kærligheden til livet. Linda Fogsgaard formår at sætte ord på noget, der for de fleste opleves som ubeskriveligt, grufuldt og skræmmende. Hendes egen meditation over livet og døden kan give inspiration og opbakning til andre med en livstruende sygdom tæt inde på livet. En smuk erindring om et tankevækkende, svært og livsberigende år. ISBN 978-87-93328-01-3 • 178 sider • Blødt omslag med flapper• Bogladepris kr. 189,95 Titel: Der var engang – 80’erne Om bogen: Der var engang – 80’erne begynder, hvor Der var engang en barndom stoppede. Barnet af 70’erne vinkede i bakspejlet. En uhyggelig anmassende selvoptagethed lod 80’ernes teenager prøve kræfter med sminke, provokerende, men trendy permanentet hår og en lige så provokerende, ny musiksmag. Senere veg eskapaderne for en praktisk hestehale, børnesange og et svulmende moderhjerte til en lille ny verdensborger i Danmark og senere i Tyskland. Verden var grå og kulørt, horisonten bred og snæver, fremtiden truende og fuld af muligheder, musikken tung og energiladet. Den teknologiske udvikling tog pusten fra den ældre generation, men begejstrede de nyudsprungne unge på arbejdsmarkedet. Den tid, der virkede så moderne, at en videre udvikling næsten var utænkelig, fik skæg og stempel på med min yngste søns kommentar: ”80’erne – det var da de gamle dage.” ISBN 978-87-93395-66-4 • 82 sider • Blødt omslag med flapper• Bogladepris kr. 149,95 Titel: Efter Sara Om bogen: Det er svært at forestille sig noget, der er værre end at miste et barn. Finder man sig selv i den forfærdelige situation, står omverdenen klar med sympati, hjælp og forståelse i den svære tid. Men omverdenen skal før eller siden videre, for livet fortsætter. Sådan må det være, og det kan man ikke fortænke folk i. Tilbage står man så med sit blødende sår på sjælen, sin tvivl, sit raseri, sin sorg. Det har Benthe Ladefoged Nielsen skrevet en rørende og vedkommende bog om, for det er desværre et emne, hun kun kender alt for godt. Da hun mistede sin datter i en hændelig trafikulykke, mistede hun en del af sig selv. Efter Sara er essentiel læsning for alle, der har, eller kender nogen der har, mistet. Det er en vigtig påmindelse om, at du ikke står alene med din sorg, selv om du føler, ingen andre kan forstå dens omfang. Benthe Ladefoged Nielsen deler ærligt ud af sine inderste tanker og følelser, og hun beskriver kyndigt de processer, hun har været igennem, og de værktøjer, hun har brugt til at finde tilbage til livet. Hun mistede ikke gnisten, selv om det mange dage føltes sådan, og hun kæmpede sig tilbage til en tilværelse, der igen gav mening. Ikke uden Sara, men efter Sara. Anmeldelse/Omtale: Tidsskrift for Psykoterapi: ”Det er, som om den indre struktur er sat midlertidigt ud af drift. Præcis sådan føles det for mange, der har mistet en, der har været elsket … Denne bog kan give ro gennem genkendelse og ikke mindst håb i en tid, hvor alt synes kaotisk.” ISBN 978-87-93328-66-2 • 224 sider • Blødt omslag med flapper• Bogladepris kr. 199,95\nTitel: En fri fugl Om bogen: Overspisning er et stort problem for mange, men er løsningen altid slankekure? Det mener Mette Fuglsang ikke. Hun hævder, at vi overser årsagerne til de forkerte spisemønstre, og derfor er en slankekur ikke altid det rigtige. Mange spiser på grund af lavt selvværd, kedsomhed, rastløshed eller andre negative følelser, og derfor mener hun, at vi i stedet bør fokusere på disse udfordringer, hvis vi vil overspisningen til livs. En fri fugl er Mette Fuglsangs stærke personlige beretning om at leve med en spiseforstyrrelse – og om at komme ud på den anden side. Hun fortæller hudløst ærligt om det mareridt, det er at leve med en spiseforstyrrelse, der fylder hele ens liv. Lidelsen er slem nok i sig selv, men der følger meget andet dårligt i dens kølvand. Mette måtte kæmpe mod lavt selvværd og manglende forståelse fra omverdenen, og hendes forhold kunne heller ikke overleve presset. Hvis Mette skulle få sit liv tilbage på sporet, måtte hun selv tage kampen op mod sin indre kritiker og lære at følge sit hjerte. Det var ingen nem kamp, men med opbud af alle sine indre ressourcer lærte hun endelig at elske sig selv, og det satte hende i stand til at skabe det liv, hun ønskede. ISBN 978-87-93328-92-1 • 212 sider • Blødt omslag med flapper• Bogladepris kr. 199,95 Titel: Jeg gi’r aldrig op – Et portræt ad Per Jørgensen Om bogen: Det er ikke utænkeligt, at en række fodbold- og hånd-bolddommere på Lolland-Falster får tics ved øjet, når de hører om Per Jørgensen fra Stubbekøbing. Hans eksplosive adfærd satte gang på gang de neutrale opmænd på prøve, hvilket resulterede i et hav af gule og røde kort. Men Per Jørgensens overophedede og uregerlige temperament har også været en positiv drivkraft for ham. I 2004 overtog han driften af en konkursramt sæbefabrik, og fra første dag slog hans vindergen igennem. Spørg bare medarbejderne. De husker, at deres nye chef sparkede til skraldespande, slog til lamper og vendte det hvide ud af øjnene, når han fandt tegn på slaphed. I dag beskæftiger SæbeFabrikken A/S 50 ansatte, der skaber en omsætning på 75 millioner kroner. I Jeg gi’r aldrig op får læseren et indblik i Per Jørgensens stærke personlighed, som trods succesen i erhvervslivet også har budt på nederlag. ISBN 978-87-93366-32-9 • 218 sider • Blødt omslag med flapper• Bogladepris kr. 229,Titel: Min perlerække Om bogen: Min perlerække er Randi Allerups dybt personlige historie om de mennesker, der har betydet mest for hende gennem livet – både i positiv og negativ retning. Kendetegnende for dem alle er, at de er karismatiske, interessante og sociale personligheder, der har levet indholdsrige liv, og som har givet meget til andre. En helt central rolle i bogen indtager Randi Allerups mor. Hendes liv var alt andet end let. Hun fik en udviklingshæmmet søn og to psykisk syge børn, og efter 12 års ægteskab blev hun skilt. På trods af skilsmissen elskede hun sin mand til sin død, selvom han var kriminel og utilregnelig. Hun måtte også altid arbejde hårdt, men det var aldrig noget, hun beklagede sig over. Hun var en klippe for børnene og gav på trods af sine mange udfordringer masser af kærlighed til dem.\nMin perlerække er en dybt bevægende bog, der minder os om, at selvom livet ikke altid går, som vi forventer, så afhænger det gode liv af den kærlighed, vi får fra vores medmennesker – og den vi giver tilbage. ISBN 978-87-93366-33-6 • 46 sider • Blødt omslag med flapper• Bogladepris kr. 149,95 Titel: Pæretræet – 12 beretninger fra 1940’ernes og 150’ernes Kolding Om bogen: Henning Pedersen er en vittig og vedkommende storyteller, der forstår at øse af sine brogede barndomsoplevelser. Han tager os med tilbage til 1940’erne og 1950’ernes Kolding, og det var en tid, der var ikke så lidt anderledes end i dag. Henning Pedersens selvbiografi fra barndommens land er spækket med drengebogsatmosfære og lokalkolorit. Bogen er for større børn, som gerne vil høre om de gode, gamle dage, da bedstefar var ung og selv på deres alder, og for bedsteforældregenerationen, der selv har oplevet den skildrede tid. Og samtidig vil dem midtimellem kunne genkalde eller drømme sig tilbage til en tid, hvor børnene i langt højere grad end i dag var uden for pædagogisk rækkevidde og med forhåndenværende søm legede, men også lærte livets lektie ude i den friske luft. Med sin mundtlige fortælleform, der skaber plads til alle hånde anekdotiske afstikkere, fortæller Henning Pedersen tolv historier, som slynger sig ud og ind ad hinanden, men tager et fælles udgangspunkt i et koldingensisk arbejderkvarter i kølvandet på 2. verdenskrig. Her vokser Henning Pedersen op med et stort pæretræ i baggården, en god, kristen familie som fast basis og stabile samfundsstøtter såsom en stovt politimand og pølsemand. Trods drengestreger, drillerier, rivaliserende unge fra nabokvartererne, en gråmeleret gymnasietid og tragiske skæbnefortællingers indbrud i hverdagen, oplever forfatteren en lykkelig barndom, som beskrives lunt og med erfaringens tyngde, uden det nogensinde bliver sentimentalt. ISBN 978-87-93328-44-0 • 210 sider • Blødt omslag med flapper• Bogladepris kr. 215,Titel: Thailand – Medaljonens for- og bagside Om bogen: Thailand er på mange måder et vidunderligt land, men der er bestemt også negative ting at sige om det. Denne bog gør begge dele. Knud Kasander har boet i landet i knap ti år og er kommet helt tæt ind på lokalbefolkningen, som han altid har boet iblandt. Der er solstrålehistorier og rørende beretninger om boys i Thailands gay-miljø, og der fortælles om turister, som troede, at de havde fundet den store kærlighed, men som blev dybt skuffet. Ligeledes fortælles der om løgnen, der er en indgroet del af thaiernes kultur. Knud Kasander fortæller også om sit eget liv, eksempelvis om hvordan han to gange – uberettiget – blev fængslet og dømt til udvisning, samt hvordan det alligevel lykkedes at blive boende. Anmeldelse/Omtale: Thailand Portalen: 5 stjerner ” Jeg mener bogen giver et godt indblik, hvis man gerne vil vide lidt mere om thai kulturen og bar miljøet, og specielt de udfordringer der kan opstå hvis man er udenlandsk bar ejer.” ISBN 978-87-93366-67-1 • 394 sider • Blødt omslag med flapper• Bogladepris kr. 199,95\nTitel: Tvangsindlæggelsen Om bogen: Tvangsindlæggelsen er en biografi, der tager udgangspunkt i en tvangsindlæggelse i 2013-14. Nini Vind Schultz tager det danske psykiatriske system under kærlig behandling og fortæller ærligt om, hvad der sker, når mennesker tvangsindlægges. Fokus er rettet mod de lovbrud, som finder sted i psykiatrien. Vi hører om, hvordan en klage over en tvangsindlæggelse – som systemet kalder en administrativ frihedsberøvelse – gennemføres. Og vi hører om, hvordan en sådan klage behandles i retssystemet med al det bureaukrati, der hører til. Bogen er skrevet, mens tvangsindlæggelsen stod på og Ninis klage blev indgivet. Den er holdt i en tragikomisk stil, der afspejler de følelser, Nini Vind Schultz kom til at gennemløbe i sit møde med et ofte grotesk behandlingssystem, der endnu har lang vej at gå, før det er ordentlig gearet til at håndtere mennesker, som befinder sig i dybe kriser. ISBN 978-87-93366-53-4 • 200 sider • Blødt omslag med flapper• Bogladepris kr. 199,95 Titel: Vognmanden fra Kværndrup - Fire generationers vognmandsfirma fra 1922-2015 Om bogen: Der er efterhånden ikke mange firmaer, der stolt kan sige, at de har været i den samme families hænder gennem fire generationer. Lokale familiefirmaer har været et vigtigt element i opbygningen af det danske samfund, vi kender i dag. At det er hårdt arbejde, kender familien Larsen fra Kværndrup alt til. Det har det været, siden oldefar Johannes i 1922 grundlagde det lille vognmandsfirma, der i dag er blevet til et renommeret entreprenørfirma i fremdrift. Max Rask viser gennem interviews, fotos og arkivarbejde, hvordan firma – og familieliv – hang sammen og berigede hinanden op gennem årene. Som tiderne ændrede sig, måtte holdningen til arbejdet gøre det samme. I bogen fremhæves det hvor vigtigt det er, at vi forstår, hvordan tingene har ændret sig, og at det er et stykke af den danske identitet, der forsvinder, hvis store virksomheder overtager markedet. Vognmanden fra Kværndrup fremhæver, at vi går glip af en dejlig del af livet, hvis vi ikke værner om nærværet og kvalitetsarbejdet. ISBN 978-87-93366-49-7 • 82 sider • Blødt omslag med flapper• Bogladepris kr. 149,95\nFantasy/Science Fiction Titel: Asgun Ness – Hvalmøen fra Vikaros Om bogen: Asgun er 12 år gammel, da hun begynder sin træning som hvalkriger. Hun er datter af marsken i Vikaros og en del af en ældgammel slægt, der har tæmmet og redet hvaler i tusindvis af år. Med sin kaskelottyrekalv Breida begynder hun en rejse, der skal gøre hende til den første hvalmø i århundrede. Hendes træning afbrydes imidlertid, da et skib fra det fjerne kontinent støder på grund og bryder i brand. Hendes far Engmar og onkel Eske vender tilbage med én overlevende, en ung mand ved navn Kemil. Nu må hun og hendes søster Estrid lære denne unge fremmede deres sprog og skikke, mens hun træner på hvalryg og øver bueskydning og dykning, så hun kan blive en formidabel kriger. Og det kan der blive brug for, for ufreden lurer i horisonten ...\nISBN 978-87-93366-57-2 • 329 sider • Blødt omslag med flapper• Bogladepris kr. 249,95 Titel: Kongedømmet Abestoria Om bogen: I en fjern galakse, lysår fra jorden, findes en ukendt verden, og her ligger landet Kongedømmet Abestoria. I denne verden lever menneskelignende skabninger, som er halvt menneske, halvt primat. Bogens første afsnit handler om pigen Sally, der en råkold vinterdag fortvivlet forlader sit barndomshjem efter farens korporlige og uretfærdige afstraffelse af hende. Under en forrygende snestorm flygter hun ud ad landevejen op mod den gamle landsbykirkegård. Her søger hun tilflugt på en bænk over for sin tvillingebror Noahs og sin oldemors gravsteder. Mens Sally sidder skælvende af kulde på bænken, kan hun pludselig skimte en pigeskikkelse i en tynd hvid kjole, som står foran et stort egetræ og smiler til hende. Som i utallige andre nærdødsoplevelser, der opleves af mennesker verden over, udspiller handlingen sig herefter i en vidunderlig verden i efterlivet. Her genforenes Sally med sine afdøde slægtninge: hendes elskede oldemor og hendes tvillingebror Noah, som døde af en kræftsygdom og forlod livet i en tidlig alder. Også hendes hest Sulle møder sin ejer igen. Senere i handlingen ankommer de to søskende til Kongedømmet Abestoria. ISBN 978-87-93366-93-0 • 438 sider • Blødt omslag med flapper• Bogladepris kr. 269,95 Titel: Maria Riva – ulvenes mennesketøs Om bogen: Jens S. Holt har skrevet en eventyrlig fantasy for børn og unge, men han bliver ikke stående ved den rene fantasi. Den er nemlig også en kommentar til, hvordan vi lever i nutidens samfund, og hvordan civilisationen indvirker på naturen. Maria Riva – Ulvenes Mennesketøs er et eventyr, hvor dyr har menneskelige egenskaber, og hvor den menneskelige hovedperson bliver opfostret af dyr. Fortællingen handler om Mennesketøs, der efter dramatiske omstændigheder kommer til en ulveflok som ganske lille, hvor hun bliver op-fostret af ulvestedmor Argélis. Pigen vokser op i den uspolerede, vilde natur, hvor hun har fortryllende og fornøjelige såvel som barske og farlige oplevelser sammen med de mange forskellige dyr. Da Mennesketøs bliver ældre, lærer hun også det vilde skovfolk at kende. Efter gradvise tilnærmelser bliver hun endelig gode venner med dem. Hun lærer deres skikke og færdigheder og erfarer, hvad det vil sige at være menneske. Uanset at fortællingen er et eventyr, og handlingen derfor ikke er helt realistisk, indeholder den bestemt også mange realistiske træk, blandt andet i forbindelse med beskrivelser af menneskers tankegang og dyrs adfærd og realistiske beskrivelser af civilisationens indvirkning på klima og miljø og de deraf forandrede levevilkår for dyr og oprindelige folkestammer. ISBN 978-87-93328-63-1 • 251 sider • Blødt omslag med flapper• Bogladepris kr. 199,95 Titel: Måneceller – 3. bind i ITAPELET pluralogien Om bogen: Forestil dig, at telepati var virkeligt. Forestil dig, at tankeoverførsel var et essentielt redskab, når man skulle kommunikere i det galaktiske multisamfund. Forestil dig så, at rumvæsnerne havde opdaget vi jordboeres potentiale. Og accepter, at de mener os det godt, når de tager de første spæde skridt for at indlemme os i fællesskabet. Kan du se, hvor galt det kan gå?\nDet er i hvert fald udsigterne for Thomas Jensen og co. her i tredje bind af ITAPELET-serien. De logistiske og moralske udfordringer er uden sidestykke, og det er jo ikke ligefrem tilfældet, at vores planet i forvejen er ubesmittet. Der vil altid være folk, der står klar til at udnytte andres velvilje og hårde arbejde, og det gælder både østeuropæiske gangstere, danske sexforbrydere, sydamerikanske smuglere, australske pushere og interplanetariske gamblere. Én mands krise er en anden mands mulighed, og når selv de bedste venner og mest eksemplariske mennesker ikke kan enes om vejen frem, ja, så ender det nemt i kaos. ISBN 978-87-93366-28-2 • 318 sider • Blødt omslag med flapper• Bogladepris kr. 249,95\nUngdomsbøger Titel: Legionæren IX - Slavejægeren Om bogen: Marcus’ galej strander på Afrikas kyst, og legionærerne kæmper sig desperat frem gennem ørkenen mod romerske områder, der stadig kontrolleres af Sixtus og kejseren. De forfølges af slavejægeren Drusus, som aldrig har fejlet en opgave. Kokken dræbes under en gladiatorkamp, og Stump og Optio flygter. De har held til at slutte sig til Marcus’ gruppe, der er nået frem til de romerske linjer. Glæden er dog kort; dels får de en blandet velkomst på grund af politiske forviklinger, dels står de over for overvældende styrker, ledet af Marcus’ gamle dødsfjender Claccus og Claudius, som er ved at gøre sig klar til den afgørende kamp om de vidtstrakte områder. Og ude i ørkenen lurer Drusus på sit bytte. Anmeldelse/Omtale: Eibes Bogblog: ”Som alle de andre bøger er Slavejægeren også godt skrevet (…) jeg er stadig imponeret over den konsistens hele serien har budt på” ISBN 978-87-93366-35-0 • 168 sider • Blødt omslag med flapper• Bogladepris kr. 179,95 Titel: Legionæren X – Danernes land Om bogen: For at skabe ro til at løse de politiske forviklinger omkring Marcus’ person og hans deltagelse i de voldsomme kampe i Afrika, sender Sixtus og Legatus Legionis ham af sted mod nord på en fredelig handelsmission, som skal vare den sidste tid, som han endnu er bundet til militærtjeneste. Her genforenes Marcus og Maria efter 20 års adskillelse, men meget er ændret mellem dem. Handelsmissionen – som er iscenesat af griske romerske senatorer for egen vindings skyld – bliver dog alt andet end fredelig, da landet er i borgerkrig: På den ene side Ulf, Bjørn og de spredte småstammer, som ikke ønsker at indordne sig under det brutale styre; på den anden side den onde Gizur, røveren Bart og deres styrker. En sidste umulig kamp venter – og sydpå pønser Claccus på hævn, blodig hævn. Anmeldelse/Omtale: Kulturkongen.dk 4 stjerner: ”Bogen/serien giver et godt indblik i livet som legionær under Romerriget. Der er masser drama og brutale slag.” Kulturkongen.dk 5 stjerner: ”Bogen, fanger læseren ved første færd, og forsætter med det, hele vejen igennem fortællingen” ISBN 978-87-93395-11-4 • 184 sider • Blødt omslag med flapper• Bogladepris kr. 189,-\nBørnebøger Titel: Bedstefars næse dryppede Om bogen: Er dine børn fulde af fantasi og eventyrlyst? Hvis ja, så tag dem med på en fantastisk rejse rundt i verden sammen med bedstefars næsedryp. Forfatteren Hanne Ipsen præsenterer børnene for et humoristisk univers, hvor de også lærer noget om, hvordan den store verden ser ud. Bedstefars næse drypper, og for et særligt næsedryp bliver det begyndelsen på en lang rejse. Næsedryppet kommer op at flyve, ud at sejle og ender til sidst på havets bund, hvor det møder sværdfisken og vandhanedryppet og den tiarmede blæksprutte. De beslutter sig for at sende en hilsen til bedstefar – en tegneserie – og så er det jo godt, man har en blæksprutte med ti arme og masser af blæk! Bedstefars næse dryppede henvender sig til de 4-8-årige. ISBN 978-87-93328-96-9 • 34 sider • Blødt omslag med flapper• Bogladepris kr. 149,95 Titel: Den grønne dame fra Tisvildeleje Om bogen: Den grønne dame fra Tisvildeleje er historien om en lille pige, der har sin helt egen leg: Hun finder en spændende person i byen, og så følger hun efter ham eller hende og spionerer. En dag finder hun et meget spændende offer. Det er en dame, der er helt anderledes end alle andre, for hun er helt klædt i grønt. Det bliver en oplevelse for livet for den lille pige. Læs med, og få at vide hvorfor. Bogen er rettet mod børn på 7-8 år, men de mindre børn kan også sagtens være med. Bogen er illustreret i farver af Anne-Lise Andersson. ISBN 978-87-93328-38-9 • 15 sider • Blødt omslag med flapper • Bogladepris kr. 125,Titel: Den lille agurk i den store have Om bogen: I den store have vokser en masse grøntsager, og den lille agurks største ønske er at blive lige så stor som de andre grøntsager. Men uanset hvor meget den lille agurk prøver, bliver den ikke større. Drengen, der passer haven, er glad for de store grøntsager. En dag plukker han dem og graver dem op for at tage dem med hjem. Drengen fortæller den lille agurk, at han ikke kan bruge den, fordi den er så lille. Den lille agurk er nu bange for, at den aldrig kommer til at gøre nogen gavn. Hvad skal den lille agurk nu gøre? Hvad kan den gøre? Anmeldelse/Omtale: ISBN 978-87-93366-90-9 • 26 sider • Blødt omslag med flapper• Bogladepris kr. 115,Titel: Dengang Josephines sutteklud forsvandt Om bogen: Josephine er på ferie med sine forældre i Italien, hvor hun, på underlig vis, mister sin allerbedste ven, sin sutteklud. Nu går jagten ind på at finde den igen, inden den lille pige fuldkommen opløses i tårer og sorg, og snart står byen på den anden ende for at hjælpe med at lede.\nHistorien er en herlig højtlæsningsbog – perfekt til godnatlæsningen – om kærligheden til sutteklude, mad og livets små, men vigtige glæder. Josefine og Lisbets farverige hjerner har formået at skabe en sjov og varm verden af ord og billeder - En bog som vi håber, vil give lejlighed til smil og grin hos både store og små. Bogen henvender sig til de 6-9-årige. Anmeldelse/Omtale: FlyvMedMig.dk: 3 stjerner ”Dette var en sød lille børnebog! … Jeg er sikker på, at det yngre publikum vil nyde at studere alle de små detaljer i de farverige tegninger.” TheasModeblog.dk ”Jeg håber, at Josefine Passer vil skrive flere sjove bøger til børn.” ISBN 978-87-93366-68-8 • 48 sider • Blødt omslag med flapper• Bogladepris kr. 149,95 Titel: Første port under himmelen Om bogen: Et cirkus er blevet frarøvet en vigtig magisk diamant. Verner og hans blodbrødre vil skaffe artisterne en ny. På en mærkelig togtur møder de Hr. Altid På Farten, som fortæller dem, hvor de kan finde et kort. Kortet viser vejen til første port under himmelen, hvor diamanten findes. Efter togturen møder de glatbarberede geder og rider på ulve i deres søgen efter diamanten. Flere gange støder de på en tyveagtig bande, som også er ude efter diamanten, og det kræver al Verner og hans blodbrødres snilde at snyde banden. ISBN 978-87-93366-56-53 • 122 sider • Blødt omslag med flapper • Bogladepris kr. 149,95 Titel: GHOUL – Graveyard Herd 2 Om bogen: G.K. Chesterton sagde, at formålet med eventyr ikke er at lære børn, at monstre findes, men at monstre kan overvindes. Kloge ord – men hvad gør man, når man selv er monstret? Det er Annikas altoverskyggende problem i Ghoul. Det er svært nok at være teenager. Og endnu sværere at starte på en ny skole. Mobning og ulykkelig forelskelse bliver en del af hendes hverdag. Men det er vand i forhold til at vågne op på byens kirkegård og erkende, at man er blevet en frådende ligæder. Ghoul er velegnet for de selvstændige børnelæsere, der endnu ikke definitivt har krydset tærsklen til teenageårene. Der er action, humor, drama og – naturligvis – gys i bogen, og den er kløgtigt stykket sammen, så vi lærer karakterne at kende, før vi får deres blodstænk i øjnene. ISBN 978-87-93328-76-1 • 154 sider • Blødt omslag med flapper• Bogladepris kr. 159,95 Titel: Historien om Jonas Om bogen: Jonas er en dreng på seks år, der bor med sin far og mor. Han oplever mange spændende ting. Hans største oplevelse er, da han får en lillesøster. Først synes han, hun er lidt irriterende, men det varer ikke længe, før han bliver rigtig glad for hende. Han begynder også i skole, og det er noget helt nyt og spændende, når man har været vant til at gå i børnehave. Heldigvis er han ikke alene, for hans bedste ven, Johan, skal også starte i skole. Sammen med Johan laver han også mange andre sjove ting, f.eks. spiller de fodbold og laver et cirkus. En dag får Jonas og\nhans familie besøg af en onkel fra Amerika. Han kan rigtig fortælle historier, og Jonas kan næsten ikke tro sine egne ører. Jo, Jonas oplever mange ting, så lyt med til hans mange historier. Historien om Jonas er velegnet som højtlæsningsbog til de 5-7-årige. ISBN 978-87-93328-34-1 • 33 sider • Blødt omslag med flapper• Bogladepris kr. 129,95 Titel: Mikkels mærkelige storebror Om bogen: Mikkels mærkelige storebror handler om Mikkel på 9 år og hans storbror Oskar på 12 år. Storebror Oskar har Downs syndrom og går på en skole for handicappede børn. Mikkel har sine udfordringer med at have en handicappet storebror, en mor og far, som skal forstå, at Mikkel ikke altid vil være sammen med Oskar, og et par klassekammerater, som driller både Mikkel og Oskar. Mikkel prøver på bedste vis at sno sig uden om drillerierne, samtidig med at han skal være cool over for den søde og smukke Amalie. Men til sidst bliver drillerierne for voldsomme, og Oskar må tage affære. Bogen henvender sig til de 8-12-årige. ISBN 978-87-93366-61-9 • 64 sider • Blødt omslag med flapper• Bogladepris kr. 149,95\nJulebøger Titel: Nis i bad & Nis og kagen Om bogen: Læs om Nis. Han er præcis, som du kender ham. Nu to i en bog. Uddrag af bogen Nis og kagen Tea bager kager. Nis vil smage. Han tager en bid af fem kager. Så bliver Teas mor sur. Nis i bad Nis skal i bad. Men han hader at blive våd. “Kom nu, Nis. Det gør ikke ondt,” siger Mille. Anmeldelse/Omtale: Æseløre.dk ”Jeg læste historierne i selskab med en nybegynder-læser. Vi ville begge gerne have en nisse som Nis på vores loft.” ISBN 978-87-93395-13-8 • 34 sider • Blødt omslag med flapper• Bogladepris kr. 149,95\nTitel: Rejsen til julemandens værksten Om bogen: Filur bliver noget overrasket, da Julemanden beder om hans assistance. Familien Gammelgod bor langt fra det sagnomspundne værksted, og hvordan kan en helt almindelig ungnisse som Filur overhovedet hjælpe, hvor Julemandens egen magi fejler? Men selvfølgelig afslår man ikke sådan en forespørgsel, så Filur beslutter sig for at rejse.. Rejsen til Julemandens værksted er en fornøjelig og medrivende fortælling for særligt de 8-12-årige. For børn, der elsker julens magi og forstår, at den er noget helt specielt, som er værd at fejre. Anmeldelse/Omtale: Bibliotekernes lektørudtalelse: ”Det er en spændende og ganske godt fortalt historie som tager sine hovedpersoner alvorligt (…) Det resulterer i en uhyre sympatisk og velfortalt julebog.” ISBN 978-87-93270-44-2 • 250 sider • Blødt omslag med flapper• Bogladepris kr. 199,95 Titel: Super Mouse og fejlfinderne Om bogen: Super Mouse og fejlfinderne er en sjov og spændende julekalender for drenge og piger i alderen 6-12 år. Vi følger den flyvende musepige Super Mouse og vennerne Villy Billy, sommerfuglen Alma Viva og juleenglen Celeste. De får deres sag for, da de kaster sig ud i en hæsblæsende og eventyrlig jagt på Fejlfinderkorpset. En hær af skarpe krokodiller, ledet af Dilleren, der fordømmer alle, som efter deres mening begår fejl. Super Mouse og vennerne synes derimod, at fejl kan være små gaver, for på den måde kan man opdage noget, man aldrig havde tænkt på før. Og så synes de i øvrigt, at Dilleren og hans fejlfindere er de værste mobbere, de nogensinde har mødt. Det må stoppes. Undervejs i den vilde jagt møder de dyrepasser Tigersen i Zoo, en sød krokodulle og aben Arne, der laver et hot dog-maleri, som bliver købt af en smart rapper fra New York. De møder også buschaufføren Sami, operasangerinden Isolde, julefluen Lauritz, to festaber, et nyhedshold fra TV2 News og en smart fyr, der har en guldhelikopter med diamanter. Vil vore venners mission lykkes, eller bliver Dilleren og fejl-finderne ved med at mobbe andre? Det røber vi sandelig ikke her. Anmeldelse/Omtale: Bogblogger.dk ”Børnebøger er for børn og Elisabeth Saugmann rammer lige ind i den fjollede børnehumor og budskabet om, at man ikke skal bruge alle sine kræfter på, at gå og lede efter fejl, og bogen kan sagtens give anledning til gode snakke.” Forestillingomparadis.dk ”Sproget er let forståeligt og passer fint til målgruppen på 6 år og opefter. Der er flere moderne referencer som målgruppen sagtens kan forstå og det gør at historien er nutidig og relevant.” ISBN 978-87-93395-16-9 • 138 sider • Blødt omslag med flapper• Bogladepris kr. 159,95\nNoveller Titel: Dunkle kærlighedshistorier Om bogen:\nOm kærlighed er tidløs, må stå sin individuelle prøve, men kærligheden har unægteligt eksisteret i alle tider. Altid genkendelig i sin grundform, altid unik i sin udfoldelse. Og aldrig nem. Men heldigvis ofte det hele værd. Med Dunkle kærlighedshistorier tager Elisabeth Lyneborg dig med rundt i danmarkshistorien. Fra vikingetidens barske realiteter til et moderne øsamfund møder du en lang række elskende og forelskede danskere, der ikke altid finder den lykke, de higer efter. Det er eftertænksom og til tider barsk læsning, som hudfletter forstillelser og vivisekerer følelser. Ikke desto mindre er novellesamlingen skrevet i kærlighedens tjeneste. Det er genkendeligheden, den viser, forståelsen, den opnår. Og det er god og tankevækkende underholdning, den byder på. Anmeldelse/Omtale: Bachs Bøger: ”Rigtig fine og velskrevne noveller.” ISBN 978-87-93328-33-4 • 190 sider • Blødt omslag med flapper• Bogladepris kr. 198,Titel: Isblomster Om bogen: Isblomster er noveller for seriøse læseheste, som ikke vil lade sig nøje med genrelitteraturens fastlåste skabeloner og konventioner. De sytten noveller tager ofte afsæt i et konkret intermezzo, der kan være både banalt og fatalt, og kredser med det som udgangspunkt om et individs mere eller mindre fremmedgjorte forhold til sin omverden. Ved en håndfuld lejligheder udspiller teksterne sig i fremmedartede lande, der strækker sig helt fra Grønland til Sydafrika. Lise Andersen tager her udgangspunkt i sit spændende arbejdsliv, der har bragt hende til flere verdensdele. Hun bevæger hun sig da også fra sydlandsk temperament til nordisk melankoli. Sammenstødet mellem stærke følelser og blikstille overflade giver sig udslag i en koncentreret stemning. Resultatet er en række fint tænkte, fint følte, fint sansede tekster, der på en og samme tid kan være både eks- og impressionistiske. Selv om seksualiteten syder og bobler under facaden, ligesom volden også viser sit grimme ansigt, skildrer Lise Anders først og sidst det drømmende, stille liv blandt midaldrende eller ældre mennesker. Symptomatisk er ”Invitationen”, der tager udgangspunkt i en 50-års fødselsdag og markerer et sagtmodigt og sørgmodigt farvel til en forgangen tid. Men flere af forfatterens noveller vidner omvendt også om, at sølvbryllupsalderen langtfra er lig med ægteskabets evige hvile. Anmeldelse/Omtale: Henrik Blunck: ”Lise Andersen har virkelig skrevet nogle geniale noveller. Jeg er straks konverteret efter læsningen af denne novellesamling, for hendes dygtige pen viser med al tydelighed hvorfor hendes forfatterskab omfatter snart et kvart hundrede titler … Den absolut bedste bog jeg indtil nu har læst i år.” (6 stjerner) ISBN 978-87-93328-61-7 • 174 sider • Blødt omslag med flapper• Bogladepris kr. 189,95 Titel: Livets omstændigheder Om bogen: I Livets omstændigheder beretter nitten personer om en dag i deres liv. Det er et kort kig ind i det hverdagsagtige, kontrastfyldte, seksuelle, religiøse, sørgelige, men også i det håbefulde og smukke.\nFælles for novellerne er der dog ét: Det er historier, der kommer fra hjertet og henvender sig til hjertet. Teksternes stemmer fortæller deres historier ud fra en dyb indsigt i de stærke følelser og tanker, der altid opstår i livskriser. Det er kun sjældent, der bliver sat ord på alt det svære, så lyt med, når de deler deres historier. Lad dig inspirere, forføre, underholde, smertes, glædes og forundres. Oplev tilværelsen udfolde sig med alle dens kontraster. Men undlad at afbryde dem. Tag blot med på rejsen, og oplev det forunderlige i menneskets inderste tanker og handlinger. Anmeldelse/Omtale: Bogrummet.dk: ”… hver novelle er så intens, at jeg var nødt til at lægge bogen fra mig flere gange undervejs og nogle gange vente til dagen efter med at læse videre. Jeg blev meget berørt af historierne, der når helt ind under huden. En enkelt novelle var så stærk, at tårerne bare trillede ned af kinderne, mens jeg var i gang med at læse. Sjældent er jeg blevet så berørt af en bog, og jeg har læst rigtig mange bøger i mit liv.” (5 stjerner) Bookeater: ”Livets omstændigheder er en dejlig novellesamling. Hver enkelt novelle har noget, den gerne vil fortælle, og den får det fortalt helt perfekt!” (8/10 stjerner) ISBN 978-87-93328-40-2 • 311 sider • Blødt omslag med flapper• Bogladepris kr. 249,95 Titel: PUN 3 – En kinesisk orden Om bogen: Der bliver ikke sparet på krudtet, når Jens Hostrup byder op til ramasjang i gaden. Ingen går fri – alt, der bevæger sig, er bytte – intet for stort, intet for småt. Har man udmærket sig ved hykleri, løgn, mened, politisk korrekthed, uetisk handlemåde, dobbeltmoral osv., har man automatisk indbudt sig selv til at blive taget under forfatterens afslørende mikroskoplinse. Særligt én arbejdsplads er genstand for forfatterens interesse: Megalomaniaborg, hvis 179 arbejdspladser er besat af særdeles kompetente og dygtige politikere. Disse mennesker skulle egentlig repræsentere et tværsnit af befolkningen, men det gør de bare ikke, og så er det, problemerne begynder at opstå. Bortset fra en arbejder, en tømrer og en murer, er de alle overvejende akademikere: et mylder af cand.scient.pol.er og et hav af cand.jur.er, cand.mag.er og cand.theol.er. Den eneste gruppe, der mærkeligt nok glimrer ved sit fravær, er cand.forlidt., selvom langt de fleste i landet synes at have nydt godt af netop dén uddannelse … ISBN 978-87-93366-63-3 • 244 sider • Blødt omslag med flapper• Bogladepris kr. 199,95 Titel: Rainer Werner Fassbinders røv Om bogen: Er du til det besynderlige og det overraskende, så læs med her. Vi kommer vidt omkring og hører for eksempel om cigaretten, der røg manden, om Rainer Werner Fassbinders røv og om kvinden, der selv i en høj alder aldrig kom til at se ældre ud end en 20-årig. Fælles for samlingens noveller og novellinger er det skæbnebestemte, det vi ikke kan kontrollere, det, der kommer bag på os. I samlingens anden halvdel introduceres en helt ny genre: novelle med krydsklipteknik. Krydsklipning er ellers noget, vi kender fra filmens verden, men Bo Lille introducerer den nu som litterært virkemiddel og står således for en vigtig udvidelse af novellegenren. Anmeldelse/Omtale: KulturKongen.dk: 5 Kongkroner ”Jeg kan kun anbefale alle at læse disse vidunderlige små historier.”\nISBN 978-87-93366-74-9 • 176 sider • Blødt omslag med flapper • Bogladepris kr. 189,95 Titel: Sommerhistorier Om bogen: Sommerhistorier er 11 noveller om mennesker i Danmark og i Berlin. De udspiller sig om sommeren, når svalerne skriger i træernes grønne mørke. i 1930’erne, i 1970’erne og i dag. Ally, Bankmanden, Hans og Gertie, Lilleven og de øvrige hovedpersoner er mestendels midt i livet. Midt i skilsmisse-konstellationer, det sølvbryllupstavse ægteskab eller den selvvalgte ensomhed; i sommerhuset, på boutiquehotellet eller hospitalets afdeling 3. Her er de spændt ud mellem gamle familiekrige og nye konstellationer. Mellem arbejdstunneller og drømmen om det fuglefrie liv. Mellem angst for døden og behovet for en sidste frigørelse. Alt sammen dilemmaer som de, lidelses-fyldt men ofte også med dødsforagt eller en stille latter, forsøger at overkomme på den stædige vej mod lykke. Anmeldelse/Omtale: ISBN 978-87-93366-51-0 • 145 sider • Blødt omslag med flapper• Bogladepris kr. 179,95\nHumor Titel: Den sicilianske hund og de to agenter Om bogen: I efterfølgeren til Alice, katten og den meget hemmelige agent møder vi de to antihelte, Joe Blunt og den navnløse fortæller, som gennem 24 timer optrævler en mulig våbenhandel og en pædofiliring. Denne gang foregår handlingen på Sicilien, hvor man siger, mafiaen ikke eksisterer længere, men er det nu også helt rigtigt? Der er i hvert fald knald på hele vejen gennem bogen, så hold på hat og briller. Anmeldelse/Omtale: Kulturkongen: 4 stjerner ” Denne gennemtænkte lille bog gennemgår alle ens følelser … og jeg ville med glæde have fulgt den mange sider endnu.” ISBN 978-87-93366-27-5 • 64 sider • Blødt omslag med flapper• Bogladepris kr. 99,95 Titel: Når jeg bliver stor, vil jeg være Gud Om bogen: Børn er noget af det mest fantastiske i verden. De siger en masse sjove, mærkelige, overraskende og også kloge ting om alt mellem himmel og jord. Bogen er fuld af søde og sjove historier om verden set fra børnehøjde. Den handler om mødre og fædre, søskende og bedsteforældre, livets mysterier, naturens undere og meget mere. Uddrag af bogen Frederik på 5 år: ”Mor, giv mig lige en vitaminpille, så jeg kan få overstået de der grøntsager!” David, 5 år: ”Min mor bestemmer, og min far betaler, for han er nem at narre.” Noah, 6 år: ”Jeg kan godt lide æble og kiwi, men min yndlingsfrugt, det er altså bacon.”\nMille på 3 år ser sin mor tage bh på: ”Mor, hvorfor tager du huer på brysterne?” Anmeldelse/Omtale: Kulturkongen.dk 6 stjerner ”Årets mandelgave. Fantastisk opsamling af børns guldkorn.” Kulturkongen.dk 6 stjerner ”Godt grin og hygge. Det er en bog hvor man kan se sine egne børn i historierne, den er værd at købe og nyde de små historier med sandheder god fornøjelse.” ISBN 978-87-93395-00-8 • 138 sider • Blødt omslag med flapper• Bogladepris kr. 149,95\nDigte Titel: Der er lys i mørket Om bogen: Der er lys i mørket giver et indblik i hovedet på en ung kvinde med spiseforstyrrelsen tvangsoverspisning. Mette Fuglsang fortæller i denne digtsamling, hvad det er for nogle følelser og tanker, der fører til, at hun gang på gang propper sig med mad indtil kvalmegrænsen, selv om det hun brændende ønsker sig, er at tabe sig og blive glad for sin krop. Og hvordan disse tanker, følelser og overspisninger påvirker forholdet til den mand, hun elsker, i en sådan grad, at hun ender med at miste ham. Hun sendes ind i en hjerteskærende smerte, hvor sorgen og spiseforstyrrelsen arbejder sammen om at bringe hende ud af balance, og hvor hun desperat forsøger at skabe orden i det kaos, hendes tanker skaber i hendes indre. Smerten, skammen og desperationen skinner tydeligt igennem, og det er et nærmest ubærligt mørke, Mette drager os ind i, hvor man dog til sidst aner et strejf af håb og lys forude. ISBN 978-87-93395-24-4 • 90 sider • Blødt omslag med flapper• Bogladepris kr. 149,95 Titel: Det sidste tog Om bogen: Den odenseanske lyriker Mads Gedved Christoffersen debuterede i 2013 med en digtsamling om den moderne manderolle. Nu er han atter aktuel – denne gang med hele to digtsamlinger. Det sidste tog kredser om at være fanget i en tid, hvor dialog og nærvær er erstattet af en kontrolleret tavshed, og hvor ensomheden trænger sig på bag de mange facader. ISBN 978-87-93366-01-5 • 70 sider • Blødt omslag med flapper• Bogladepris kr. 150,Titel: Drømmepiger Om bogen: Anmeldelse/Omtale: ISBN 978-87-93366-34-3 • 132 sider • Blødt omslag med flapper• Bogladepris kr. 179,95 Titel: Er du lykkelig bag facaden? Lyrik om livet Om bogen: Er du lykkelig bag facaden? er en samling digte om livet, om det at være deprimeret, om parforhold og venskaber. Men også om at påskønne glæden i de små ting.\nISBN 978-87-93328-64-8 • 74 sider • Blødt omslag med flapper• Bogladepris kr. 249,95 Titel: Grebet ud af en sammenhæng Om bogen: Grebet ud af en sammenhæng beskæftiger sig med den måde, vi involverer os med andre mennesker på – eller snarere ikke gør. Digtene sætter ord på de følelser, der opstår i mødet med andre: Forventninger, forargelse, tankernes uforløste frustrationer, vrede, skam og skyld, afmagt, resignation, forgæves råb om hjælp, følelsen af at være grebet ud af en sammenhæng til et svært og ensomt liv, hvor tanker om døden kommer nærmere. Anmeldelse/Omtale: Bogsyn.dk ” Hans-Jørgen Vestergaards digte er endnu bedre end sidst. Det er som om, det hele bare bliver bedre og bedre.”\nISBN 978-87-93395-26-8 • 108 sider • Blødt omslag med flapper• Bogladepris kr. 149,95 Titel: Grøn nation Om bogen: Bogen ønsker på en gang at oplyse, forklare, undervise, inspirere, motivere, opmuntre, underholde og overbevise. Af samme grund er der tale om et multifacetteret projekt, som ikke undgår at overskride rammerne for de litterære konventioner. Betegnelsen ’juridisk-filosofisk traktat i lyrisk form’ er blevet brugt om teksten, hvilket formentlig er mere korrekt end ’digtsamling’. I et filosofisk perspektiv kan Grøn nation kategoriseres som miljø- og bæredygtighedsorienteret oplysningsfilosofi. Anmeldelse/Omtale: KulturKongen.dk 4 stjerner ISBN 978-87-93366-26-8 • 355 sider • Blødt omslag med flapper• Bogladepris kr. 249,95 Titel: Inspiration/Exspiration. Svend Asmussen – 100 år Om bogen: Der er ikke mange digtere, der kan besynge en ægtefælle, som er tæt på at fylde 100. Og ingen af dem kan besynge en ægtefælle, der er verdensberømt og så elsket som Ellen Bick Asmussens mand, jazzlegenden Svend Asmussen, der siden 1930’erne har henrykt publikum på begge sider af Atlanten. Når den man elsker nærmer sig de 100, så gælder det om at udnytte hvert øjeblik, man har sammen. Der skal være et stærkt nærvær i forholdet, for ingen ved, hvor lang tid der er igen. Måske er det ligefrem et privilegium, fordi kærligheden får en dybde og en intensitet, som det nok kun bliver de færreste beskåret at opleve. Inspiration/Exspiration er Ellen Bick Asmussens bevægende kærlighedserklæring til mennesket, kunstneren og ægtemanden Svend Asmussen. Det er digte om den jublende lykke, det er at have fundet sin soulmate, og om, at kærligheden ikke mister sin styrke, som årene skrider frem. Men det er også digte, der mediterer over dødens nærvær og minder os om, at kærlighedens tid er lige nu. Bogen er en tosproget udgave, idet de engelske tekster ledsages af Niels Brunses kongeniale oversættelser. Fem af samlingens digte er desuden oversat af Svend Asmussen.\nAnmeldelse/Omtale: Jazz Special: ”denne snart 50-årige kvindelige anmelder blev både inspireret og berørt af dine ord. Din digtsamling bringer varme, lys og håb” ISBN 978-87-93328-72-3 • 346 sider • Blødt omslag med flapper• Bogladepris kr. 199,95 Titel: Livets dobbelthed Om bogen: Livets dobbelthed er en samling personlige digte, der er skrevet på baggrund af en mørkeperiode i forfatterens liv, hvor han kæmpede med en kronisk lidelse. Titlen peger på den dualitet, der kendetegner tilværelsen. Lys og mørke veksler uafladeligt, men ingen af dem hersker uindskrænket. Og selvom de færreste søger mørket, så er det ofte på baggrund af netop det, at lyset stråler klarere, når det endelig bryder igennem. Intet er absolut entydigt, så de store eksistentielle spørgsmål må tages op igen og igen. Digtene søger derfor svar på, hvad vi egentlig skal med livet, og hvorfor døden står for enden af det hele. Måske er der ikke nogen svar, måske er der bare denne ustandselige vekslen mellem lys og mørke. Anmeldelse/Omtale: Når den man elsker nærmer sig de 100, så gælder det om at udnytte hvert øjeblik, man har sammen. Der skal være et stærkt nærvær i forholdet, for ingen ved, hvor lang tid der er igen. Måske er det ligefrem et privilegium, fordi kærligheden får en dybde og en intensitet, som det nok kun bliver de færreste beskåret at opleve. Inspiration/Exspiration er Ellen Bick Asmussens bevægende kærlighedserklæring til mennesket, kunstneren og ægtemanden Svend Asmussen. Det er digte om den jublende lykke, det er at have fundet sin soulmate, og om, at kærligheden ikke mister sin styrke, som årene skrider frem. Men det er også digte, der mediterer over dødens nærvær og minder os om, at kærlighedens tid er lige nu ISBN 978-87-93395-07-7 • 90 sider • Blødt omslag med flapper• Bogladepris kr. 169,Titel: Livets tåger Om bogen: Livets tåger handler om livet uden filter. Det, som gemmer sig i ethvert menneskes skjulte tanker. Her er kærlighed, ærlighed, sorte tanker – og alt det midtimellem! I sidste ende drejer digtene sig om tilværelsen, når den er lysest, og når den er mørkest. Uddrag af bogen Det regner, og solen lyser regnen op. Det ligner mest af alt små glaskugler med guld i midten. Dråberne falder i slowmotion, driver ned gennem teltdugen, som er flænset. Jeg ser op på dig igennem fantastiske, imaginære glaskugler.\nAnmeldelse/Omtale: Goodreads.dk 3/5 stjerner: ” Sproget bliver ofte brutalt og ærligt, men det virker rigtig godt i hvordan læseren opfatter og indfanger digtene i sin erindring.” ISBN 978-87-93366-72-53 • 68 sider • Blødt omslag med flapper• Bogladepris kr. 149,95 Titel: Karaktermord Om bogen: Karaktermord er 31 digte om rodløs ungdom, frihed og spirende kærlighed. Om tilværelsens flygtighed og idealet om at blive nogen eller noget. ISBN 978-87-93366-36-7 • 48 sider • Blødt omslag med flapper• Bogladepris kr. 149,95 Titel: Kryb, kravl Om bogen: Det tabte er måske menneskets eneste sande ejendom. Hver dag veksles det intense nu om til skrøbelig erindring, og med årenes gang inddæmmer tabet stadig større arealer af vores livsverden. Denne erfaring løber gennem Lena Krogh Bertrams digte, der uafladelig genbesøger det tabte og forsøger at komme overens med det, at få det til at resonere i det nærværende. Det er ofte smertefuldt at erindre, men det er under alle omstændigheder et intenst og frugtbart arbejde. Af den sørgmodige generindring kryber livserfaringerne nemlig frem fra deres skjul. De fylder ikke blot nuet med melankoli, men tilfører livet en sælsom styrke, giver det et dybere nærvær. Og det er måske kernen i disse digte: en uvilje mod at lade det tabte tilintetgøre os. De indrømmer smerte og sorg en plads, men afviser at give rum til bitterhed og magtesløshed. Måske er det tabte evigt, men paradoksalt nok er det også et levende og givende afsæt for nuet og fremtiden. ISBN 978-87-93366-65-7 • 66 sider • Blødt omslag med flapper• Bogladepris kr. 150,Titel: Livssuk Om bogen: Livssuk er Mette Hoves tredje digtsamling. Som i de foregående er hun optaget af den fine vekselvirkning mellem smerte og lykke, fortvivlelse og håb. Livet er i sit væsens rod et evigt skift mellem lys og mørke. Det er dette skift, digtene beskæftiger sig med. De omhandler også det åbne sinds kamp mellem lys og mørke og det deraf fødte livssuk, der rækker ud efter noget større at holde fast i midt i tilværelsens ofte tilfældige hændelser. Mærk sukket, se håbet. ISBN 978-87-93328-74-7 • 110 sider • Blødt omslag med flapper• Bogladepris kr. 149,95 Titel: På besøg Om bogen: På besøg kredser om mødet mellem det konkrete og det spirituelle og om konflikten mellem lyst og det eksistentielle. ISBN 978-87-93366-02-2 • 50 sider • Blødt omslag med flapper• Bogladepris kr. 150,-\nTitel: Ravnsort – Skyggedigte fra Vollsmose Om bogen: Forfatteren var for år tilbage vidne til en tragisk bilulykke. Hændelsen åbnede imidlertid op for trangen til at udtrykke sig i ord. I digtet ”Jeg ser dig” beskriver forfatteren, hvordan han er dømt til for evigt at leve videre med hændelsen som en indre visualiseret forestilling. Og Jørgen Nancke har meget på hjerte over dagligdagens levede liv med hinanden. K.E. Løgstrups ord: “Vi holder hinandens livsskæbne i vores hænder” er dybt forankret i Jørgen Nanckes digte. Vores følelser, udfoldet i mødet med hinanden, frygt, angst, nedtrykthed, magtesløshed, tillid, tryghed, kærlighed, udtrykker han legende og let i sine digte – og på en måde, så læseren selv mærker følelsen “live” i sit indre. Jørgen Nancke er foruden en flittig forfatter af digte også særdeles produktiv som sangskriver og komponist. — Gert Radoor, privatpraktiserende psykolog og coach Anmeldelse/Omtale: Horsens Folkeblad: ”Gribende og anderledes digtsamling” Vollsmose Avisen: 4/5 stjerner ”Som rapper og digter er jeg meget imponeret. Jeg synes, han har været god til at skrive sine følelser ned.” ISBN 978-87-93395-22-0 • 84 sider • Blødt omslag med flapper• Bogladepris kr. 149,95 Titel: Rummene mellem mellemrummene Om bogen: Den talentfulde Simon Kabel har tidligere arbejdet med kortere, eksperimenterende tekster, men springer nu ud som lyriker med en ambitiøs digtsamling. Rummene mellem mellemrummene er en digtsamling, der beretter om det umulige og uvilkårlige som noget, der hele tiden sker. Digtene bliver i deres rytme og form gang på gang konstrueret og dekonstrueret, og deres temaer båret af det sproglige og suggestive. Ordene er hentet fra en færd gennem realiteter og opløsning af realiteter, og det er kun papiret, der adskiller en virkelighed fra en anden og rum fra mellemrum.\nISBN 978-87-93328-62-4 • 81 sider • Blødt omslag med flapper• Bogladepris kr. 149,95 Titel: Sange fra bugspytkirtlen Om bogen: Digtsamlingen her er mit mest personlige, mest ærlige selvportræt, jeg endnu har kastet mig ud i. Jeg kommer rundt om alkohol, forelskelse, skilsmisse og flimrende erindringsbilleder fra en forvirret ungdom. Digtene er ofte tilført en portion humor, som jeg synes kan både understøtte og udbygge alvoren. Når man som jeg er komiker i det daglige, er det også vigtigt at få ord på det, der gør ondt, og jeg kan mærke, at jeg er i en fase lige nu, hvor jeg bedst kan få disse indtryk frem i lyrik. Det er blevet til denne bog. Rigtig god læsning! Anmeldelse/Omtale: Excitedreading.dk: ”Når bogen er læst, har man ikke andet til overs end et skulderklap til Wivel for at have skruet en fin digtsamling sammen, hvor der både er humor og alvor i sange fra bugspytkirtlen” KulturKongen.dk: 5 Kongekroner ”Det er en beskrivelse af mit eget liv - vi er alle så forskellige men ens!” ISBN 978-87-93328-75-4 • 106 sider • Blødt omslag med flapper• Bogladepris kr. 149,95\nAforismer Titel: Eksistentielle aforismer – Livets lærdom og litteraturens liv Om bogen: Filosoffen Lise Søelund har et omfangsrigt forfatterskab bag sig. Hun har været vidt omkring med bøger om alt fra singlekulturen til Søren Kierkegaard, men i denne bog standser hun op og ser tilbage. Hun har samlet sin erfaring om både liv og litteratur i en række aforismer, der læst i sammenhæng bliver et kondensat af en tilværelse, der har været helliget filosofien. At beskrive livet på kortform er ikke det samme som at afkorte livsindholdet. At afgrænse sine ytringer og udtryk er ikke ensbetydende med, at man formindsker den åndelige rigdom. Faktisk er det ganske berigende at kunne læse livsfilosofi i mindre bidder og store refleksioner i små sætninger. Det er denne bestræbelse, der ligger bag Lise Søelunds lille aforismesamling. De er tænkt som appetitvækkere, provokationer og opfordringer til at tænke videre over de eksistentielle spørgsmål, som vi alle konfronteres og bombarderes med livet igennem.. ISBN 978-87-93328-69-3 • 46 sider • Blødt omslag med flapper• Bogladepris kr. 139,95 Titel: To linjer, der følges ad Om bogen: To linjer, der følges ad er en samling aforismer, der alle – som titlen antyder – er bygget op omkring to sætninger med et fyndigt indhold om tilværelsens store og små ting. Samlingen fokuserer ikke på et bestemt tema, men søger i stedet at udforske sproget og livet ved at lade de to linjer spille sig ud mod hinanden. Fælles for dem er dog, at de rummer en dobbeltbetydning, og at de to sætninger enten understøtter eller overbyder hinanden. Og så afspejler de den kærlighed til sproget, der har været Thomas Olesens udgangspunkt for at formulere aforismerne. ISBN 978-87-93395-33-6 • 68 sider • Blødt omslag med flapper• Bogladepris kr. 149,95\nAntologier Håndbøger Titel: Frederiks verden – Narrativer i pædagogikken, en fortælling til forskel Om bogen: Fagbøger er gode til at belyse fakta, men sandheden er det nemmere at nå frem til gennem litteratur. Også når denne sandhed gør ondt. Frederik kunne være et hvilket som helst barn, der har svært ved at acceptere de sociale spilleregler. Det er fristende at diagnosticere et problem, når man har med en Frederik at gøre. Det er hjemmets fejl, det er pædagogens, institutionens, lidelsens. Skylden skal placeres, så man kan komme videre. Men det hjælper sjældent verdens Frederikker at skematisere dem, at veje og måle dem og handle ud fra det. Gennem en håndfuld forskellige fortællinger af den samme grundhistorie viser Gunnar Surland, hvor mange vinkler der er på en sag, og hvor mange faktorer der spiller ind, når det gælder børns trivsel. I stedet for at\nstemple og stigmatisere dem ud fra deres problematiserede personligheder bør vi som samfund debattere, hvordan vi kan give dem de bedste vilkår. Vi skal huske ikke at fokusere på problemet, men på barnet.. Anmeldelse/Omtale: Nordjyske: ”Frederiks verden er med sin sundfornuft-tilgang brugbar for både forældre og fagpersonale og kan måske være med til, at vi får en mere nuanceret fortælling om børnene og hinanden.” (4 stjerner) ISBN 978-87-93328-60-0 • 237 sider • Blødt omslag med flapper• Bogladepris kr. 220,Titel: Peter A.G. og GNAGS – En guide til deres plader Om bogen: Gnags har 50-års jubilæum. Samtidig er det 30 år siden, der sidst er blevet skrevet en bog om gruppen, så jeg tænkte, at det var på tide med en ny. Ganske vist har jeg kun levet lidt over halvt så lang tid, som Gnags har eksisteret, men jeg har været fan af musikken, siden jeg selv var i stand til at betjene en walkman. I denne bog forsøger jeg at gå i dybden med Gnags’ udvikling. Jeg analyserer deres plader fra både et tekstmæssigt, musikalsk og lydteknisk synspunkt. Samtidig har jeg medtaget så mange historiske facts, som jeg har kunnet grave frem ved hjælp af andre bøger, leksika, avisartikler og interviews gennem tiderne. Bogen er tænkt både som en rejse i Gnags’ udvikling, som en præsentation af de enkelte albums for nye lyttere, der gerne vil vide mere om, hvad de går ind til. Og så er den en samling af al den information om gruppen, jeg har kunnet finde, som etablerede fans måske vil synes er sjovt at få med. Anmeldelse/Omtale: Bibzoom.dk 4 stjerner ”Brændsgaard Toft (…) forstår at fremhæve deres forskellige forcer. Derfor fastholder jeg, at denne guide er et yderst sympatisk værk, som giver et overblik over Gnags’ udgivelser.” ISBN 978-87-93366-92-3 • 204 sider • Blødt omslag med flapper• Bogladepris kr. 199,95\nSelvhjælp Krop og sjæl Titel: Beskyt naturen og dit helbred Om bogen: Beskyt naturen og dit helbred er en bog med gode råd til, hvordan du får det bedre med din krop og samtidig beskytter naturen. Medicinalindustrien har mere eller mindre monopol på sygdomsbehandling, men det behøver ikke være sådan. Jon Hansen er ingen tilhænger af medicin, men har i stedet udviklet en række metoder, du kan bruge, hvis du ønsker et godt helbred nu og i fremtiden. Bogen er bygget op som en oplysnings- og opslagsbog, der giver der svar på en lang række forskellige emner som for eksempel: Hvad skyldes brystkræft og hvordan helbredes den? Hvordan håndteres barnløshed? Hvordan bør vi leve, hvis verden skal blive sygdomsfri i det 21. århundrede? Bogen præsenterer et alternativt og ofte kontroversielt syn på sygdom og helbredelse, men for den, der har et åbent sind, er der nye indsigter at hente. Du får et nyt syn på, hvem du er, og hvad du kan opnå i livet – også uden medicin. Anmeldelse/Omtale:\nISBN 978-87-93366-58-9 • 78 sider • Blødt omslag med flapper• Bogladepris kr. 149,95\nFagbøger Natur Titel: Når vulkaner går amok Om bogen: Denne bog handler om de vulkanudbrud på jorden, der har krævet flest menneskeliv i historisk tid og om de konsekvenser, som katastroferne har medført for livet på kloden. Med Når vulkaner går amok tilføjer Henning Andersen mindre kendte elementer til emnet og giver dermed læseren en ny vinkel på en af naturens mest ødelæggende kræfter. Bogen henvender sig til alle, der interesserer sig for vulkanernes mysterier, men den er også velegnet til skoleundervisning og til dem, der rejser rundt på kloden og besøger de vulkaner, som har haft så enorme konsekvenser for livet på jorden. Anmeldelse/Omtale: ISBN 978-87-93366-71-8 • 200 sider • Blødt omslag med flapper• Bogladepris kr. 199,95\nHistoriebøger Titel: Danmark frit – Godt og skidt Om bogen: Danmark frit – godt og skidt. Sådan er landet stillet 5. maj 1945. Jubelscener blandet med sorg og vrede. Politiet kommer tilbage, og russerne bomber Bornholm. I dag er det glemt, at det først er i årene derefter, at konsekvenserne af fem års besættelse bliver afregnet. Det handler denne bog om. Modstandsfolkenes drøm om en samfundssanering fra top til bund kuldsejler ret hurtigt. Den kamp vinder de garvede politikere. Og at skulle udpege de fem års helte og skurke viser sig heller ikke at være så ligetil. For er alle helte nu også rigtige helte og alle skurke rigtige skurke? Vægtskålen svinger. Frihed giver ansvar, og i den verden, der kommer ud af krigen, kan Danmark ikke gemme sig. Vi er en frontstat og må vælge side blandt de to vidt forskellige samfunds-ordener, som opstår. Retsopgøret bliver pinefuldt. Titusinder jagtes, mistænkte for landsforræderi. De groveste forbrydelser straffes med dødsdomme. I 1952 er det slut. Hjulene kører. Livet går videre. Nye nationer, nye krige og mure venter. Anmeldelse/Omtale: Nordjyske 4 stjerner: ”Ole Houmann har skrevet en bog, mange bestemt vil have fornøjelse af at læse” ISBN 978-87-93395-27-5 • 457 sider • Blødt omslag med flapper• Bogladepris kr. 249,-\nReligion Titel: Et år med ordet – 160 korte prædikener og 8 malerier Om bogen: Et år med Ordet består af 160 korte prædikener. Bibelens tekster udlægges – ofte ved brug af hverdagens erfaringer og god litteratur – så deres budskab bliver vedkommende for livet i dag. Prædikenerne fylder hver kun en side, men de er alligevel fulde af indhold. De kan læses af alle og giver enhver læser anledning til selv at tænke med. En række af samlingens prædikener tager hensyn til, at naturvidenskaberne præger vores tanker om tilværelsen og gør kristentroen vanskelig. Undertiden kommer teksternes budskab tydeligt frem, ved at kristendommen sammenlignes med andre religioner. Bogen er skrevet for den almindelige interesserede læser, men det udelukker ikke, at mange af dens synspunkter også er indlæg i vore dages kirkelige og teologiske debat. Forfatterens egne malerier inddeler bogen som en klangbund for Ordet gennem kirkeåret fra advent til advent. Man kan med fordel sprede læsningen af bogen ud over et år, og således bliver det til tre prædikener hver uge. Anmeldelse/Omtale: Kristelig Dagblad: ”Ebbe Paludans prædikener er ikke gale, men derimod gode, solide, jævnt og ligefremt fortalt, samtidig med at de aldrig bliver kedelige eller ligegyldige.” ISBN 978-87-93328-72-3 • 346 sider • Blødt omslag med flapper• Bogladepris kr. 269,Titel: Islam – Koran, hadith, sharia Om bogen: Islam – Koran, Hadith, Sharia søger at præsentere en nylæsning af Koranen, der åbner for en tredje vej, der hverken er konservativ eller kulturmuslimsk. Aminah Tønnsen leverer således både en tekstnær præsentation af islam, der er aldeles objektiv, og et stærkt subjektivt stof vendt mod de patriarkalske og krigeriske tolkninger af ikke mindst hadith-skrifterne. Forfatterens hovedpointe er, at Koranen i kraft af billedlig tale rummer en dynamisk fleksibilitet, som appellerer til en tidsvarende tolkning, dvs. til et demokratisk retssamfund, hvor hverken steninger eller sindelagskontrol hører hjemme. Aminah Tønnsen tilslutter sig menneskerettighederne og kvinderettighederne, mens hun siger fra over for enhver form for terrorisme og ekstremisme. Sammenfattende fremstår hun som en varm fortaler for den inkluderende islam, som alle vil være bedst tjent med. Bogen henvender sig til alle, der reflekterer over tilværelsen og ønsker fred i verden – uanset religiøst tilhørsforhold eller mangel på samme. Bogen vil også være meget velegnet til undervisning. Anmeldelse/Omtale: Kulturkongen.dk: 5 stjerner ”Aminah argumenterer på yderst saglig vis for sine påstande, som altid er understøttet af korancitater og andre valide kilder.” Sameksistens.dk: ”Aminah Tønnsen er med sig nye bog med til at nuancere billedet af islam i Danmark. Den viser, at islam ikke er en entydig størrelse … det er velgørende med en bog, som åbner op for nye sider af islam.”\nISBN 978-87-93366-29-9 • 346 sider • Blødt omslag med flapper• Bogladepris kr. 249,95\nDebatbøger Titel: Inklusion i folkeskolen – til gavn for hvem? Om bogen: Det lyder smart, rummeligt og næstekærligt at snakke om inklusion. Vi er en progressiv velfærdsnation og ser det som en falliterklæring, hvis vi ikke kan marchere i flok mod den klart lysende fremtid. Det er tabu at indrømme, at et problem er for omfangsrigt til, at vi bare kan svinge fælleskabets tryllestav og få det til at forsvinde. Men ét er at score billige point på Christiansborg. Noget andet er de logistiske udfordringer, man i den virkelige verden står over for, når man i en presset dagligdag står med sine begrænsede ressourcer og prøver at udføre mirakler. Det ved Pia Hardenberg alt om, og med glødende passion, saglige argumenter og stor personlig erfaring siger hun fra over for den utopiske tankegang om, at bare man behandler alle elever ens, opnår man det bedste og mest harmoniske resultat. For alle er ikke ens. Og det er ikke et tegn på respekt at behandle dem således. Der er ingen respekt i at ignorere, at en svag elev har større udfordringer end en stærk. Ej heller i at bede den stærke lægge bånd på sin egen udvikling, så den svage kan være med. Det er ikke fair at negligere børns forskelligheder. Det er ikke forsvarligt at reducere dem til brikker i et spil om politisk prestige. Anmeldelse/Omtale: Kulturkongen: 6 stjerner ”… en velskrevet bog, krydret med talrige eksempler, der giver en nuanceret indsigt i en folkeskolelærers hverdag og udfordringer.” ISBN 978-87-93366-20-6 • 310 sider • Blødt omslag med flapper• Bogladepris kr. 249,95\nKogebøger Titel: Knald i grydelåget Om bogen: Mad er et element i mange af de arrangementer, som er med til at samle mennesker i Hvide Hus. Alle mennesker har en historie og et forhold til mad samt mange kreative kompetencer og viden. Kogebogen tager udgangspunkt i Hvide Hus’ madkultur, som er sammensat af de mange forskellige mennesker, som kommer her – medlemmer såvel som ansatte – og deres yndlingsopskrifter. Vi har inddelt kogebogen i de fire årstider: forår, sommer, efterår og vinter. Vi har samlet opskrifter fra alle husets brugere igennem mange år. På den måde er kogebogen blevet til ved en blanding af mange forskellige menneskers viden og historier. ISBN 978-87-93395-26-8 • 108 sider • Blødt omslag med flapper• Bogladepris kr. 229,95\nTitel: Life’s a pitch Om bogen: Life’s a pitch er skrevet som en hjælp til dig, der har ideen til et brætspil, et kortspil eller en anden form for fysisk spil. Det kan være, du har lyst til at lave et spil for sjov, dvs. bare for at kunne spille det med din familie og dine venner. Det kan være, du har lyst til at tjene lidt ekstra penge. Eller det kan være, at du – ligesom forfatteren – kunne tænke dig at leve af det. Måske har du en god ide til et spil, men er ikke rigtig kommet i gang med det. Måske har du allerede lavet spillet, men er ikke sikker på, om det er godt nok. Eller måske overvejer du at prøve at udgive det selv eller at få andre til at udgive det. Uanset hvor langt du er kommet i processen, og uanset om du ønsker at lave spil for sjov eller for at kunne tjene penge på det, så vil denne bog kunne hjælpe dig videre. ISBN 978-87-93395-35-0 • 138 sider • Blødt omslag med flapper• Bogladepris kr. 149,95\nHobbybøger Titel: Jule Fugle Flet 1 – 24 fugle til juletræet Om bogen: 24 fugle til at flette i papir. Lige til at hænge på juletræet. Fra stork til svane, fra gås til gærdesmutte. Bogen giver stof til mange timers hyggelige klip og flet med saks og papir. Jule Fugle Flet er en charmerende fornyelse af de danske juletraditioner. Alle kan være med. Fummelfingre er kun noget man får, hvis man ikke forsøger sig. ISBN 978-87-93395-47-3 • 60 sider • Blødt omslag med flapper• Bogladepris kr. 149,95\nRejsebøger Titel: Iluliaq - Isbjerge Om bogen: Isbjerge er dybt fascinerende strukturer, der rummer stor skønhed og enorme kræfter. En stor del af fascinationen ligger i isbjergenes særlige natur: De skifter konstant form og udseende, som de drivende og kæntrende bevæger sig rundt i landskabet. Det er denne mangfoldige skønhed, bogens forfattere gerne vil formidle. Projektet er blevet til efter flere rejser på Grønlands øst- og vestkyst, hvor de indfangede en lang række isbjerge i fotografi og akvarel. De har derfor valgt at lade billedsiden tale for sig selv, men de betagende afbildninger ledsages af korte tekster, der fortæller om isbjergenes tilblivelse og historie. Grønlands natur er barsk, og mange af dens skønneste landskaber er utilgængelige, men med denne bog i hånden får du mulighed for at opleve et af de mest unikke steder på jorden. Bogen er skrevet på både dansk og engelsk. Anmeldelse/Omtale:\nHelsingør Dagblad: ”Det bløde omslag og det udsøgt lækre papir danner kontrast til indholdets skarpe kanter og knasende masser” ISBN 978-87-93366-34-3 • 132 sider • Blødt omslag med flapper• Bogladepris kr. 179,95\nKatalog samlet alle genre med omtaler